Yir 5 AKKDC08 - O tuma na, min siginin be masasigilan - Bible Search\nYir 4 Yir 6\nKitabu datugunin, ani Sagaden ka koo\n1- O tuma na, min siginin be masasigilan kan, ne ye sɛbɛ melekenin dɔ ye ale kinibolo la. A ɲaa n'a kɔɔ bɛɛ sɛbɛnnin tun lo. A datugunin tun be ni taamasiɲɛ wolonwula ye. 2O kɔ, ne ye mɛlɛkɛ setigi dɔ ye, ale y'a kaan kɔrɔta k'a fɔ ko: «Ka taamasiɲɛ nunu walaka ka sɔrɔ ka sɛbɛ nin dayɛlɛ, jɔn ka kan n'o ye?»\n3Mɔgɔ ma sɔrɔ yɔrɔ si la min be se ka sɛbɛ nin yɛlɛ k'a filɛ, sankolo la, ni dugukolo kan, ani dugukolo jukɔrɔ. 4Ne kasira kosɔbɛ, bari mɔgɔ si ma sɔrɔ min be se ka sɛbɛ nin yɛlɛ ani k'a filɛ. 5- Cɛkɔrɔba nunu kelen y'a kaan to ne ma ko: «I kana kasi. Zuda kɔmɔgɔw ka jara, Dawuda ka dencɛ nin kɛ! Ale lo ye see sɔrɔ. O la, a be se ka sɛbɛ nin yɛlɛ.»\n6- O tuma na, ne ye Sagaden dɔ ye, a wilila ka lɔ. Nimanfɛn naani nunu ni cɛkɔrɔbaw tun kɛnin be k'a lamini. A kɛra i n'a fɔ a tun fagara. Gɔɔn wolonwula tun b'a la, ani ɲaden wolonwula, minw ye Ala ka Nii wolonwula ye, a be to ka minw ci diɲɛ faan bɛɛ la. 7Min tun siginin be masasigilan kan, Sagaden gwɛrɛla ka sɛbɛ nin minɛ ale fɛ. 8- A y'a minɛ minkɛ, nimanfɛn naani nunu, ani cɛkɔrɔba mugan ni naani nunu bɛɛ y'u kunbiri gwan a kɔrɔ. Gɔni, ani sanudagaw tun b'u bɛɛ bolo minw fanin tun be wusulan na. O fɛɛn nunu tun ye Ala ka mɔgɔɲumanw ka daaliliw taamasiɲɛ ye. 9- U tun be dɔnkilikura dɔ lara ko:\n«E ni wale, ele le be se ka sɛbɛ nin minɛ\nk'a taamasiɲɛ nunu walaka.\nBari u tun y'i faga.\nI joli min tun bɔnna, o kɛra sababu ye\ni ye mɔgɔ dɔw kunmabɔ k'u kɛ Ala taw ye\nka bɔ siyaw bɛɛ cɛma, ani jamanaw bɛɛ la.\n10- E y'u kɛ masaw ni sarakalasebagaw ye\ndugukolo kan Ala ɲakɔrɔ.»\n11- Ne tun be filɛli kɛra halibi, ne ye mɛlɛkɛ caaman kaan mɛn, u tun ka ca haali, fɔɔ u te se ka jati ka daa lɔn. U lɔnin tun be ka masasigilan ni nimanfɛnw ni cɛkɔrɔba nunu lamini. 12U tun be to k'u kaan kɔrɔta k'a fɔ ko:\n«U tun ye Sagaden min faga,\nale ka kan ni setigiya ye.\nNafolotigiya, ani lɔnniya, ni fanga\nni kunkɔrɔta ni boɲa, ani tanuli y'a ta ye!»\n13Sankolo kɔnɔ fɛɛnw, ni dugukolo kan taw, ni dugukolo jukɔrɔ taw, ni jii kɔnɔ fɛɛnw, danfɛnw mumɛ bɛɛ y'a daminɛ ka dɔnkili la ko:\n«Min siginin be masasigilan kan,\nale ni Sagaden tɔgɔ ka tanu.\nNɔɔrɔ ni boɲa, ani setigiya ka kɛ u ta ye tuma bɛɛ!»\n14Nimanfɛn naani nunu be to k'u laminɛ ko: «Amiina!» Cɛkɔrɔba nunu be to k'u kunbiri gwan k'u bato.


<< < Ezekiyɛli 47 > >>\nPulugo ŋga kìla pye na pulo na yinrigi wa shɛrigo gbɔgɔ ki ni\n1 Kona, a naŋa wì si sɔngɔrɔ ma kari na ni wa shɛrigo gbɔgɔ ki yeyɔngɔ ki yeri. A mì si tɔnmɔ pa yan pi yɛn na janri na yinrigi wa shɛrigo gbɔgɔ ki yeyɔngɔ shɔn wi nɔgɔ, na fuun na kee wa yɔnlɔ yirisaga kɛɛ yeri; katugu shɛrigo gbɔgɔ ki yɛgɛ kɛɛ kìla pye ma yɛgɛ wa wa yɔnlɔ yirisaga kɛɛ yeri. Tɔnmɔ pìla pye na fuun na yinrigi wa shɛrigo gbɔgɔ ki nɔgɔ, wa yɔnlɔparawa kalige kɛɛ ki na, na fuun na toro wa saraga wɔsaga ki yɔnlɔparawa kalige kɛɛ ki na†. 2 A naŋa wì si yiri na ni wa shɛrigo gbɔgɔ ki yɔnlɔparawa kamɛŋgɛ kɛɛ yeyɔngɔ ki ni, mɛɛ ti, a mìgi maga wa funwa na ma saa gbɔn wa yeyɔngɔ ŋga wa yɔnlɔ yirisaga kɛɛ yeri ki na. Tɔnmɔ pìla pye na fuun wa ki yɔnlɔparawa kalige kɛɛ ki na.\n3 A naŋa wì si kari na ni wa yɔnlɔ yirisaga kɛɛ yeri. Taanlamana là la pye wi kɛɛ. A wì si mɛtɛrɛ cɛnmɛ kaŋgurugo (500) taanla wa ki kɛɛ ki na, ma kari tɔnmɔ pi kanŋgaga na. Kona, a wì si ti, a mì tɔnmɔ pi kɔn ma yiri. Tɔnmɔ pìla na yigi wa na tɔɔrɔ yɔɔrɔ ti na. 4 A naŋa wì si mɛtɛrɛ cɛnmɛ kaŋgurugo (500) taanla naa, mɛɛ ti a mì ye wa tɔnmɔ pi ni maa kɔn ma yiri. Tɔnmɔ pìla na yigi fɔ kanŋguuro na. A wì si nuru naa ma mɛtɛrɛ cɛnmɛ kaŋgurugo (500) taanla, mɛɛ ti a mì ye wa tɔnmɔ pi ni maa kɔn ma yiri. Tɔnmɔ pìla na yigi fɔ wa na sɛnnɛ. 5 A wì si nuru naa ma mɛtɛrɛ cɛnmɛ kaŋgurugo (500) taanla. Ko tɔnmɔ po la pye lafogo ma jugo, mba mi saa ya mboo kɔn mbe yiri, katugu ki tɔnmɔ pìla pye ma jugo, lere saa ya mboo kɔn mbe yiri kaawɔ ma tɔnmɔ jɛn. Pìla pye tɔnŋgbɔɔ mba lere saa ya mboo kɔn mbe yiri.\n6 Kona, a naŋa wì silan pye fɔ: «Sɛnwee pyɔ, maga yan kɛ.» Ko puŋgo na, a wì si sɔngɔrɔ ma kari na ni wa tɔnmɔ pi yɔn na. 7 Naa wìla kaa sɔngɔrɔ na ni ma saa gbɔn wa, a mì si tire lɛgɛrɛ yan wa lafogo ki kondo shyɛn ti na. 8 A naŋa wì silan pye fɔ: «Ki lafogo ŋga ki yɛn na fuun na kee wa tara ti yɔnlɔ yirisaga kɛɛ yeri; pi yɛn na tinri na kee wa Zhuridɛn gbaan funwa laga falafala ki ni, mbe si jɛn saa yiin wa Kɔgɔje kuwo wi ni. Na piga ka sa ye wa Kɔgɔje kuwo wi ni sanga ŋa ni, Kɔgɔje tɔnmɔ pi yaa kanŋga mbe pye kpoyi. 9 Lafogo tɔnmɔ piga fo mbe gbɔn laga ŋga fuun ni, yaara yɛnwere nda fuun ti yɛn na tigile wa, ti yaa pye yinwege na. Ŋgbanra ti yaa lɛgɛ wa fɔ jɛŋgɛ, katugu na ki tɔnmɔ piga ye wa kɔgɔje wi ni, pi yaa wi tɔnmɔ pi kanŋga mboo pye kpoyi. Na ki tɔnmɔ piga gbɔn laga ŋga fuun ni, yaara nda fuun ti yɛn wa, ti yaa pye yinwege na. 10 Pa kona ŋgbanra wɔfɛnnɛ yaa kaa cɛɛn wa lɔgɔ ki yɔn na. Mbege lɛ wa Eni Gedi laga ki na mbe sa gbɔn fɔ wa Eni Egilayimu laga ki na, leele pe yaa la pe mɛrɛ ti waa, mbaa ti jali wa. Pe yaa kaa ŋgbanra ti cɛnlɛ pyew ta taa wa ki lara ti ni paa Mediterane kɔgɔje wi yɛn. Ŋgbanra ti yaa ka lɛgɛ fɔ jɛŋgɛ. 11 Ɛɛn fɔ kɔgɔje wi lambaara to naa wi lanjere ti ni, ti tɔnmɔ pi se ka kanŋga mbe pye kpoyi, to yaa ka koro mbe pye kɔ ni. 12 Tire nda ti maa pire sɛni ti cɛnlɛ pyew ta yaa ka yiri wa lafogo ki kɛyɛn shyɛn kondo ti na. Ki tire ti wɛrɛ ti se ka fanla, pire se si ka kɔ ti na fyew. Ti yaa kaa sɛni yeŋge nuŋgba nuŋgba pyew, katugu tɔnmɔ pi yɛn na yinrigi wa laga kpoyi ki ni nari sugurun. Ti pire ti yaa ka pye yaakara, ti wɛrɛ to yaa ka pye wɛrɛ†.»\nYɛnŋɛlɛ làa tara ti kɔngɔlɔ ke naga\n13 Pa we Fɔ, Yawe Yɛnŋɛlɛ lì yo yɛɛn fɔ: «Tara nda ye yaa yɛɛlɛ Izirayɛli cɛngɛlɛ kɛ ma yiri shyɛn ke na, ti pye pe kɔrɔgɔ, ti kɔngɔlɔ ke ŋgele. Zhozɛfu cɛnlɛ woolo poro yaa tasaga shyɛn ta. 14 Ye yaa tara ti yɛɛlɛ, ye ni fuun ye tasara ti yala, katugu mìla na kɛɛ ki yirige ma wugu mbege tara nda ti kan ye tɛlɛye pe yeri. Ki kala na, ki tara nda ti yaa kan ye yeri kɔrɔgɔ.\n15 «Tara ti kɔngɔlɔ ke ŋgele: ‹Yɔnlɔ parawa kamɛŋgɛ kɛɛ tara kɔnlɔ li yaa lɛ wa Mediterane kɔgɔje wi na, mbe toro wa konɔ na li ma toro wa Hɛtilɔn ca li ni, naa wa Lebo Hamati ca, fɔ sa gbɔn wa Zedadi ca ki na, 16 mbe toro mbe sa gbɔn wa Berota ca, naa wa Sibirayimu ca ki na, to nda ti yɛn wa Damasi tara to naa Hamati tara ti sɔgɔwɔ pi ni we; kona mbe si toro mbe kari wa Hazɛri Tikɔn ca, ko ŋga ki yɛn ma wa wa Haviran tara kɔnlɔ li yeri we. 17 Kona, tara ti kɔnlɔ li yaa lɛ wa Mediterane kɔgɔje wi na, mbe sa gbɔn fɔ wa Hazari Eyinɔ ca ki na, wa yɔnlɔ yirisaga kɛɛ yeri. Wa yɔnlɔparawa kamɛŋgɛ kɛɛ ki na, Damasi tara to naa Hamati tara to ti yaa pye tara kɔnlɔ le. Ko kɔnlɔ lo li yaa pye yɔnlɔparawa kamɛŋgɛ kɛɛ tara kɔnlɔ le.›\n18 «Tara ti yɔnlɔ yirisaga kɛɛ kɔnlɔ li yaa lɛ wa Damasi tara naa Haviran tara ti sɔgɔwɔ pi ni, mbe toro wa Zhuridɛn gbunlundɛgɛ ki ni, wa Galaadi tara naa Izirayɛli tara ti sɔgɔwɔ pi ni. Li yaa kari sa gbɔn fɔ wa Tamari ca ki na, wa Kɔgɔje kuwo wi na. Ko kɔnlɔ lo li yaa pye yɔnlɔ yirisaga kɛɛ tara kɔnlɔ le.\n19 «Tara ti yɔnlɔparawa kamɛŋgɛ kɛɛ ki na, tara kɔnlɔ li yaa lɛ wa Tamari ca ki na mbe sa gbɔn fɔ wa Meriba tɔnmɔ lara ti na, wa Kadɛshi ca ki na. Kona, li yaa Ezhipiti tara lafogo ki sɔlɔgɔ mbe sa gbɔn fɔ wa Mediterane kɔgɔje wi na. Ko kɔnlɔ lo li yaa pye yɔnlɔparawa kalige kɛɛ tara kɔnlɔ le.\n20 «Yɔnlɔ tosaga kɛɛ tara kɔnlɔ lo li yaa pye Mediterane kɔgɔje we. Li yaa lɛ wa yɔnlɔparawa kalige kɛɛ ki na mbe sa gbɔn fɔ wa Lebo Hamati ca ki na. Ko kɔnlɔ lo li yaa pye yɔnlɔ tosaga kɛɛ tara kɔnlɔ le.\n21 «Ye yaa ki tara nda ti yɛɛlɛ ye yɛɛ na mbe yala Izirayɛli cɛngɛlɛ ke ni. 22 Ye yaa ka pɛtɛ gbɔn mbe tara ti yɛɛlɛ ye yɛɛ na, ti pye ye kɔrɔgɔ, yoro naa nambanmbala mbele pe yɛn ma cɛn wa ye sɔgɔwɔ pe ni, poro mbele pe yaa ka piile se wa tara ti ni we. Ye yaa kaa pe jate paa Izirayɛli tara piile yɛn. Pe yaa ka pe tasara ta wa tara ti ni ye ni ja pɛtɛ gbɔngɔ ki fanŋga na, wa Izirayɛli cɛngɛlɛ ke sɔgɔwɔ. 23 Ki pye ma, nambannjɛɛn wi yaa ka pye mbe cɛn cɛnlɛ na ni, ye yaa ka wi tasaga ki kan wi yeri mbe yiri wa ki cɛnlɛ li ni.» We Fɔ, Yawe Yɛnŋɛlɛ lo lì yo ma.


Bibulu ka maanaw: Fali kumana - Jehova Seerew ka ɛntɛrɛnɛti yɔrɔ daganin\nI DELILA k’a mɛn ko fali kumana wa? N’a sɔrɔ i ben’a fɔ ko: ‘Ayi, bɛgɛnw tɛ se ka kuma.’ Nka, Bibulu b’a fɔ ko fali dɔ kumana. An k’a filɛ o koo kɛra cogo min na.\nA tun tora dɔɔni Israɛldenw be don Kanaan jamana na. Israɛldenw siranya tun be Mowabu masacɛ Balaki la. O kama, a ye mɔgɔw ci ka taga filɛlikɛla Balamu weele a ka na Israɛldenw danga ale ye. A y’a fɔ Balamu ye ko a bena wari caaman di a ma. O la, Balamu wulila ka yɛlɛ a ka fali kan ko a be taga bɔ Balaki fɛ.\nJehova tun y’a fɔ Balamu ye ko a kana ale ka mɔgɔw danga. O kama, a ye mɛlɛkɛ dɔ ci a nuna lɔ sira kan ni murujan ye a bolo ka Balamu bali a kana tɛmɛ. Balamu ɲɛɛ tun t’o mɛlɛkɛ la, nka a ka fali ɲɛɛ tun b’a la. Fali y’a ɲini ka faran ka bɔ sira kan, nka a laban a dɛsɛra ka la duguma sira kan. Balamu dusu dimina kosɔbɛ ani a y’a ka fali bugɔ ni bere ye.\nO kɔ, Jehova y’a kɛ Balamu y’a ka fali kumakan mɛn. Fali y’a ɲininga ko: “Ne ye mun le kɛ i la fɔɔ i ye ne gosi?”\nBalamu ko: “I ye tulon kɛ ne la! Ni murujan tun be ne bolo, n tun bena i faga.”\nFali y’a ɲininga ko: “Ne delila ka nin ɲɔgɔn kɛ i la wa?”\nBalamu ko: “Ayi.”\nO tuma na, Jehova ye Balamu ɲɛɛ yɛlɛ, a ye mɛlɛkɛ lɔnin ye sira kan ni murujan ye a bolo. Mɛlɛkɛ y’a fɔ ko: ‘Mun na e ye i ka fali bugɔ? Ne nana k’i ɲɛɛ tigɛ, bari i man kan ka taga Israɛl danga. N’i ka fali tun ma faran ka bɔ ne ɲɛɛ, ne tun bena i faga ka fali nin to yen.’\nBalamu ko: ‘Ne ye jurumu kɛ. Ne tun m’a lɔn ko i lɔnin be sira kan.’ Mɛlɛkɛ y’a to Balamu tɛmɛna, ani Balamu tagara bɔ Balaki fɛ. A bele y’a ɲini ka Israɛl danga, nka Jehova y’a kɛ a ye duga kɛ Israɛl ye siɲɛ saba.\nNɔnburuw 21:21-35; 22:1-40; 23:1-30; 24:1-25.\nBalaki ye jɔn ye, ani mun na a ye mɔgɔw ci ka taga Balamu weele?\nMun na Balamu ka fali lara duguma sira kan?\nFali ye mun lo fɔ Balamu ye?\nMɛlɛkɛ dɔ ye mun lo fɔ Balamu ye?\nBalamu y’a ɲini ka Israɛl danga tuma min na, mun lo kɛra?\nNɔnburuw 21:21-35 kalan.\nMun na Israɛl ye see sɔrɔ Amoriw ka masacɛ Sihɔn (Siŋɔn) ani Basan masacɛ Ɔgi kan? (Nɔnb. 21:21, 23, 33, 34)\nNɔnburuw 22:1-40 kalan.\nMun lo tun ye Balamu lasun a k’a ɲini ka Israɛl danga, ani an be se ka kalan juman sɔrɔ o la? (Nɔnb. 22:16, 17; Tal. 6:16, 18; 2 Piyɛri 2:15; Zude 11)\nNɔnburuw 23:1-30 kalan.\nHali ni Balamu kumana i ko a tun ye Jehova batobaga ye, a ka kɛwalew y’a yira cogo di k’o tun tɛ tiɲɛn ye? (Nɔnb. 23:3, 11-14; 1 Sam. 15:22)\nNɔnburuw 24:1-25 kalan.\nBibulu ka maana nin b’an ka limaniya sabati cogo di ko Jehova sago bena dafa? (Nɔnb. 24:10; Ez. 54:17)\nA ci dɔ ma A ci dɔ ma Maana 42nan: Fali kumana


Bibulu ka maanaw: Rahab be kolajɛbagaw dogo - Jehova Seerew ka ɛntɛrɛnɛti yɔrɔ daganin\nCƐƐ nunu be farati la. U ka kan ka boli n’o tɛ u bena u faga. U bɔra Israɛldenw fɛ ka na Zeriko cogoya lajɛ, ani muso min b’u dɛmɛna ale tɔgɔ ko Rahab. Rahab ka boon tun nɔrɔnin be Zeriko dugu lamini kogo la. An k’a filɛ fɛɛn min kama o cɛɛw be farati la.\nIsraɛldenw tun labɛnnin lo ka Zurudɛn baji tigɛ ka don Kanaan jamana na. Nka sanni u ka Zurudɛn baji tigɛ, Zozuwe ye kolajɛbaga fila ci k’a fɔ u ye ko: “Aw ye taga jamana nin yaala, ka Zeriko dugu filɛ ka ɲa.”\nKolajɛbagaw sera Zeriko tuma min na, u tagara Rahab ka soo kɔnɔ. Nka, mɔgɔ dɔw y’a fɔ Zeriko masacɛ ye ko: ‘Israɛlden fila nana yan suu nin na, u b’a fɛ ka jamana nin koow lɔn.’ Masacɛ y’o mɛn tuma min na, a ye mɔgɔw ci Rahab fɛ k’a fɔ a ye ko: ‘Cɛɛ minw be i ka soo kɔnɔ, i ka u labɔ!’ Nka, Rahab tun ye kolajɛbagaw dogo a ka sanbon kan. O kama, a ko: ‘Tiɲɛn lo, cɛɛ dɔw nana ne ka soo, nka ne m’a lɔn u bɔra yɔrɔ min na. Tileben tuma na, sanni dugu dondaw ka tugu, u bɔra. N’aw banbara, aw bena u sɔrɔ!’ O la, masacɛ ka cidenw ye sira minɛ k’u nɔgwɛn.\nMasacɛ ka cidenw taganin kɔ, Rahab yɛlɛla sanbon kan. A y’a fɔ kolajɛbagaw ye ko: ‘Ne b’a lɔn ko Jehova bena jamana nin di aw ma. A ye Kɔgɔji Wulen cɛtigɛ fila cogo min na aw ɲɛɛ aw bɔtɔ Misira, ani aw ye masacɛ Siyɔn (Siŋɔn) ni Ɔgi faga cogo min na, an y’o mɛn. Ne ye koɲuman min kɛ aw ye, aw ye kali ne ye ko aw bena o ɲɔgɔn kɛ ne ye. Aw ka ne facɛ ni n bamuso ani n balimacɛw ni n balimamusow to niin na.’\nKolajɛbagaw y’u kali ko u bena o kɛ, nka Rahab ka kan ka koo dɔw kɛ. Kolajɛbagaw y’a fɔ a ye ko: ‘Juru wulenman nin ta ka siri i ka finɛtiri la, ani i k’i ka somɔgɔw bɛɛ weele u ka na to i ka soo kɔnɔ. N’an bɛɛ nana Zeriko dugu minɛ yɔrɔ la, an bena juru wulenman nin ye i ka finɛtiri la ani mɔgɔ si tɛna faga i ka soo kɔnɔ.’ Kolajɛbagaw kɔsegira ka taga Zozuwe fɛ. Koo minw kɛra u la, u y’o bɛɛ fɔ a ye.\nZozuwe 2:1-24; Eburuw 11:31.\nRahab tun siginin be min?\nJaa nin kan cɛɛ fila nunu ye jɔn lo ye, ani u nana mun lo kɛ Zeriko dugu kɔnɔ?\nRahab ye cɛɛ fila nunu dɛmɛ cogo di, ani a y’a ɲini u ka koɲuman juman lo kɛ ale ye?\nKolajɛbaga fila nunu y’u kali mun lo la Rahab ye?\nZozuwe 2:1-24 kalan.\nJehova ka layidu min be sɔrɔ Ɛkizɔdi 23:27 kɔnɔ, o dafara cogo di tuma min na Israɛldenw nana ka Zeriko kɛlɛ? (Zoz. 2:9-11)\nEburuw 11:31 kalan.\nRahab ka koo b’a yira cogo di ko limaniya ye fɛɛnba ye? (Ɔrɔm. 1:17; Eburuw 10:39; Zaki 2:25)


Lok fɔlɔ 18 AKKDC08 - O kɔ, Dawuda ye filisiw kɛlɛ ka - Bible Search\nLok fɔlɔ 17 Lok fɔlɔ 19\nLok fɔlɔ 18\n(Sam 2nan 8.1-14)\n1O kɔ, Dawuda ye filisiw kɛlɛ ka se u kɔrɔ fɔɔ u y'u yɛrɛ majigi a ye. A ye Gati n'a lamini duguw minɛ filisiw fɛ.\n2A sera mowabuw kɔrɔ fana. U y'u yɛrɛ majigi a ye, u tun be to ka nisɔngɔ sara a ye.\n3Soba masacɛ Adadezɛri tun tagara Efarati baji mara la ko a b'a minɛ tugu tuma min na, Dawuda y'a kɛlɛ Amati faan fɛ ka se a kɔrɔ fana. 4A ye wotoro waa kelen (1 000) bɔsi a fɛ, ni sotigi waa wolonwula (7 000), ani sennatigi mɔgɔ waa mugan (20 000). A ye wotoro samaso kɛmɛ to yen, ka tɔ nunu bɛɛ senfasaw tigɛtigɛ. 5Sirika minw be Damasi, olu nana k'u bena Soba masacɛ Adadezɛri dɛmɛ. Dawuda ye mɔgɔ waa mugan ni fila (22 000) faga olu la. 6A ye lasigidenw sigi Damasi mara la, Siri jamana na. O la, Sirikaw y'u yɛrɛ majigi Dawuda ye, ka nisɔngɔ sara a ye. Masaba tun be see di Dawuda ma a ka kɛlɛw bɛɛ la. 7Nigɛkunbɛnnan sanulaman minw tun be Adadezɛri ka kɛlɛdenw kuntigiw fɛ, Dawuda ye olu minɛ ka na n'u ye Zeruzalɛmu. 8- A ye zira caaman ta Adadezɛri ka duguba fila kɔnɔ, minw ye Tibati ni Kun ye. Solomani y'o le ta ka tasaba dilan, ani tutunanw, ni Alabatoso kɔnɔ minan dɔ wɛrɛw.\n9Amati masacɛ Towu y'a mɛn ko Dawuda sera Soba masacɛ Adadezɛri ka kɛlɛdenw bɛɛ kɔrɔ. 10A y'a dencɛ Adoramu ci masacɛ Dawuda fɛ k'a fo, ani k'a waleɲuman lɔn Adadezɛri kɛlɛko la ka se a kɔrɔ, bari Towu ni Adadezɛri tun ye kɛlɛɲɔgɔnw ye. Adoramu tagara ni minanw sifa bɛɛ ye minw dilanna ni sanu ye, ni warigwɛ, ani zira ye. 11Masacɛ Dawuda y'u di Masaba ma i n'a fɔ a tun ye warigwɛ ni sanu d'a ma cogo min na, a tun ye minw bɔsi siya nunu bɛɛ fɛ: edɔmuw, ni mowabuw, ani amoniw, ni filisiw ani amalɛkiw.\n12- Kɔgɔ be kɔkɛnɛ min na, Seruya dencɛ Abisayi ye edɔmuw kɛlɛ ka mɔgɔ waa tan ni seegi (18 000) faga o kɔnɔ. 13A ye lasigidenw sigi Edɔmu mara kɔnɔ. Edɔmuw bɛɛ y'u yɛrɛ majigi Dawuda ye. Masaba tun be see d'a ma a ka kɛlɛw bɛɛ la.\n(Sam 2nan 8.15-18)\n14Dawuda sigira Isirayɛlidenw bɛɛ kunna ka to k'u mara ni tilenninya ni tiɲɛ ye.\n15Seruya dencɛ Zowabu le tun ye kɛlɛdenw kuntigi ye, Ayiludi dencɛ Yosafati le tun be sɛbɛko kunna. 16Ayitubi dencɛ Sadɔki ni Abiyatari dencɛ Ayimelɛki tun ye sarakalasebagaw ye. Sawusa tun ye sɛbɛnnikɛla ye. 17Yoyada dencɛ Benayawu le tun ye masacɛ kɔlɔsibagaw kuntigi ye. Dawuda deenw tun gunna ale Dawuda la baara la.


Cɛf 6 AKKDC08 - Isirayɛlidenw ye kojugu kɛ Masaba - Bible Search\nCɛf 5 Cɛf 7\nIsirayɛlidenw be tɔɔrɔ madiyanw bolo\n1Isirayɛlidenw ye kojugu kɛ Masaba ɲakɔrɔ. A y'u don madiyanw bolo saan wolonwula kɔnɔ. 2Madiyanw ka fanga digira u la kosɔbɛ, o la, Isirayɛliden dɔw tagara sigi kuluwow ni kuluw furancɛ ani kuluw yɔrɔjuguw la. 3Ni Isirayɛlidenw tun y'u ka sumanw dan, madiyanw ni amalɛkiw ani kɔrɔn fɛ siyaw tun be wili ka na u kama. 4Olu tun be to ka na sigi u ka mara la k'u ka suman cɛn jamana kɔnɔ fɔɔ ka taga se Gaza mara la. U tun te foyi to yen Isirayɛlidenw ka jamana kɔnɔ, dumuni, sagaw, misiw, ni faliw. 5U tun be to ka na n'u ka begɛn n'u ka fanibuguw ye caaman i n'a fɔ tɔɔnw. U daa tun te se ka lɔn, olu n'u ɲɔgɔmɛw. U tun be to ka na jamana nin kɔnɔ janko k'a cɛn. 6A kɛra ten, Isirayɛlidenw tun kɛra makaritɔw ye madiyanw bolo, o la, u kasira Masaba nɔɔ fɛ.\n7U kasira Masaba nɔɔ fɛ tuma min na madiyanw ka koo la, 8Masaba ye kira dɔ ci u ma. Ale y'a fɔ u ye ko: «Masaba, Isirayɛli ka Ala y'a fɔ ko: ‹Ne le bɔra n'aw ye Ezipiti jamana na, k'aw bɔ jɔnya la, 9k'aw bɔsi Ezipitikaw bolo, n'aw tɔɔrɔbagaw bɛɛ, ka olu gwɛn ka bɔ aw ɲafɛ, k'u ka jamana di aw ma. 10Ne tun y'a fɔ aw ye ko ne ye Masaba ye, aw ka Ala. Ko aw man kan ka siran amoriw ka joow ɲa, aw siginin be minw ka jamana na. Nga aw ma sɔn ka ne ka kuma bato.› »\nAla be Zedeyɔn woloma\n11Masaba ka mɛlɛkɛ nana sigi joyiri dɔ kɔrɔ min tun ye Abiyezɛri kɔmɔgɔ Yowasi ta ye Ofira dugu kɔnɔ. Yowasi dencɛ Zedeyɔn tun be suman gosira *ɛrɛzɛnji bɔyɔrɔ la, janko k'o dogo Madiyanw la. 12Mɛlɛkɛ nin y'a yɛrɛ yira Zedeyɔn la k'a fɔ a ye ko: «Masaba be n'i ye, kɛlɛdenŋana!» 13Zedeyɔn y'a fɔ a ye ko: «N matigi, ni Masaba be ni anw ye, mun na koo nunu y'an sɔrɔ? An faaw ye kabako minw bɛɛ fɔ an ye, o be min? U tun be to k'a fɔ ko Masaba le ye olu bɔ Ezipiti jamana na. Masaba do y'an bila sisan, k'an don Madiyanw bolo.»\n14Masaba y'a ɲaa yɛlɛma k'a fɔ a ye ko: «Fanga min b'i la, taga n'o ye ka Isirayɛlidenw bɔsi Madiyanw bolo. Ne le b'i cira.» 15Zedeyɔn y'a fɔ a ye ko: «Matigi, ne bena se ka Isirayɛlidenw bɔsi cogo di? Ne ka fadenyabolo mɔgɔw le ka dɔgɔ Manase kɔmɔgɔw la, ne fana le ye dɔgɔ ye n faa ka somɔgɔw cɛma.» 16Masaba y'a fɔ a ye ko: «Ne bena to n'i ye, i bena se Madiyanw kɔrɔ i n'a fɔ mɔgɔ kelen.» 17Zedeyɔn y'a jaabi ko: «Ni ne koo ka d'i ye, i ka taamasiɲɛ dɔ kɛ k'a yira ko ele Masaba le be kumana ne fɛ. 18O la, ne b'a ɲini i fɛ i kana taga yɔrɔ si fɔɔ ne ka kɔsegi ka na ni saraka ye k'a bila i ɲakɔrɔ.» Masaba y'a fɔ a ye ko: «Ne bena to yan, fɔɔ i ka na.»\n19Zedeyɔn tagara baden dɔ faga k'a labɛn, ka fiyɛ ɲaa kelen mugu bɔ k'o kɛ buru ye fununan ma don min na. A ye sogo nin don sinsin kɔnɔ k'a naji don daga dɔ kɔnɔ, ka taga n'u ye mɛlɛkɛ fɛ joyiri kɔrɔ k'o bila a kɔrɔ. 20Ala ka mɛlɛkɛ y'a fɔ a ye ko: «I ka sogo ni buru nunu ta ka o bila fara nin kan, k'a naji nin bɔn.» A y'a kɛ ten. 21Bere min tun be Masaba ka mɛlɛkɛ bolo, a y'o dakun kɛ ka maga sogo ni buru nunu na, tasuma bɔra fara nin kɔnɔ ka sogo ni buru nunu jɛni. O kɔ, Masaba ka mɛlɛkɛ tunun'a ɲakɔrɔ. 22A y'a ye ko Masaba ka mɛlɛkɛ lo tiɲɛ na tuma min na, a y'a fɔ ko: «Ne ta cɛnna, Matigi, Masaba! Bari ne ɲaa lara Masaba ka mɛlɛkɛ kan.» 23Nga Masaba y'a fɔ a ye ko: «I hakili sigi, i kana siran. I tena sa.» 24O kɔ, Zedeyɔn ye sarakabɔyɔrɔ dɔ lɔ o yɔrɔ la Masaba ye k'a tɔgɔ la ko «Masaba ye hɛrɛtigi ye.» O sarakabɔyɔrɔ nin be yen halibi Ofira, Abiyezɛri kɔmɔgɔw ka mara la.\nZedeyɔn be baali sɔnyɔrɔ ci\n25O suu kelen na, Masaba y'a fɔ Zedeyɔn ye ko: «I facɛ ka tura kɛɲɛnin minɛ, ka kelen ɲini ka fara a kan min ye saan wolonwula sɔrɔ. Taga i facɛ ka *Baali sɔnyɔrɔ ci, ka *Asera jaa nin tigɛ k'u ben, 26ka sarakabɔyɔrɔ ɲanaman lɔ Masaba i ka Ala ye fara kan. I ka tura filanan nin faga k'o kɛ saraka jɛnita ye, k'o jɛni ni Asera jaa nin ye, i bena min tigɛ k'a ben.» 27Zedeyɔn ye mɔgɔ tan woloma a ka baarakɛlaw cɛma. Masaba ye fɛɛn min fɔ a ye, a y'o kɛ, nga a tun be siran a faa ka somɔgɔw ni dugumɔgɔw ɲa, o la, a ye baara nin kɛ sufɛ, a ma sɔn k'a kɛ tilefɛ. 28Dugu gwɛra, dugumɔgɔw wilila k'a sɔrɔ Baali sɔnyɔrɔ cinin lo, Asera jaa min tun b'a gɛrɛfɛ, ale fana tigɛnin lo ka ben, ani ka tura filanan kɛ saraka ye sarakabɔyɔrɔkura nin kan. 29U tora ka ɲɔgɔn ɲininga ko: «Jɔn le ye nin kɛ?» U y'o fɔ ɲɔgɔn ye ka to k'a tigi ɲini. Mɔgɔ dɔ y'a fɔ u ye ko Yowasi dencɛ Zedeyɔn lo. 30Dugumɔgɔw y'a fɔ Yowasi ye ko: «A to i deen nin ka bɔ yan, an k'a faga, bari a ye Baali sɔnyɔrɔ ci k'a gɛrɛfɛ Asera jaa nin tigɛ k'a ben.» 31Mɔgɔ minw bɛɛ tun b'a gɛrɛfɛ, Yowasi ye olu jaabi ko: «Aw le ka kan ka baali dɛmɛ wa? Walima aw le ben'a tanga? Mɔgɔ o mɔgɔ y'a fɔ ko ale bena baali dɛmɛ nin kɛlɛ la, o tigi bena sa, dugu yɛrɛ te gwɛ. Ni Baali ye batofɛn ɲanaman ye, a ka dɔ kɛ a yɛrɛ ma bari mɔgɔ dɔ y'a ka sɔnyɔrɔ ci.» 32K'a ta o loon na, u tora ka Zedeyɔn wele ko Yerubaali, u ko: «An k'a to Baali be dɔ kɛ a la a yɛrɛ ma, bari a ye Baali sɔnyɔrɔ ci.»\nZedeyɔn be taamasiɲɛ ɲini Ala fɛ\n33O y'a sɔrɔ Madiyanw bɛɛ, ni amalɛkiw ani siya minw be kɔrɔn fɛ, olu bɛɛ ye ɲɔgɔn lajɛn, ka na Zurudɛn baji tigɛ, ka taga sigi Zizireyɛli kɔkɛnɛ na. 34Masaba ka Nii kɛra Zedeyɔn fɛ. A ye buru fiyɛ, ka Abiyezɛri kɔmɔgɔw wele ka tugu a nɔɔ fɛ. 35A ye mɔgɔ dɔw ci ka taga Manase kɔmɔgɔw bɛɛ wele janko olu ka na tugu a kɔ, ka dɔw ci Asɛri ni Zabulɔn kɔmɔgɔw fɛ, olu fana wilila ka taga u kunbɛn.\n36Zedeyɔn y'a fɔ Ala ye ko: «N'i b'a fɛ ka Isirayɛlidenw bɔsi ne sababu la, ka kɛɲɛ n'i ka fɔta ye, 37a filɛ, n bena sagagolo bila gwenege la. Ni komiji yɛlɛla golo nin dama kan ka dugukolo to yen, o tuma na ne ben'a lɔn ko e bena Isirayɛlidenw bɔsi ne sababu la i n'a fɔ i y'a fɔ cogo min na.» 38O koo fana kɛra ten. Dugu gwɛra tuma min na, a wilila sɔgɔma joona ka golo nin bisi, jii min bɔr'a la, o ye filen ɲaa kelen bɔ. 39Zedeyɔn y'a fɔ Ala ye tugu ko: «Kana dimi ne kɔrɔ ni n kumana tugu. A to n k'o koo sɛgɛsɛgɛ ni golo nin koo ye tugu, golo nin janin ka to, komiji ka yɛlɛ dugukolo kan.» 40O suu la, Ala y'a kɛ ten. Golo nin dama janin tora, komiji yɛlɛla dugukolo kan yɔrɔ bɛɛ.


Yezu ye kalanba min kɛ kulu kan | Yezu ka ɲɛnamaya\nYezu ye kalanba min kɛ kulu kan\nMATIYO 5 :1–7:29 LUKA 6:17-49\nYEZU YE KALAN MIN KƐ KULU KAN\nYezu ye suu kuru bɛɛ kɛ delili la ani o kɔ, a y’a ka ciden 12 sugandi. N’a sɔrɔ a sɛgɛnnin lo. Dugu gwɛra, nka fanga bele b’a la ani a b’a fɛ ka mɔgɔw dɛmɛ. A y’o lo kɛ Galile kulu kan. N’a sɔrɔ o yɔrɔ man jan Kapɛrnaum na, yɔrɔ min na a b’a ka baara fanba kɛ.\nJama bɔra yɔrɔjan ka na a fɛ. Dɔw bɔra worodugu fan fɛ, Zeruzalɛmu ani dugu wɛrɛw la Zude mara la. Dɔ wɛrɛw bɔra Tiri ani Sidɔn dugubaw la minw be kɔgɔjida la, saheli fan fɛ. Mun na u be Yezu ɲinina do? U b’a yɔrɔ ɲinina walisa k’a “ka kuma lamɛn ani a ka u kɛnɛya.” Yezu y’o lo kɛ jaatika. A y’u “bɛɛ kɛnɛya.” Miiri k’a filɛ! Banabagatɔw bɛɛ kɛnɛyara. “Minw tɔɔrɔnin tun be jinaw bolo,” Yezu y’u fana kɛnɛya. O jinaw ye mɛlɛkɛ juguw ye, Sutana kɔmɔgɔw lo.—Luka 6:17-19.\nO kɔ, Yezu ye kɛnɛba dɔ yaala kulu kan, ani jama lajɛnna yen k’a lamini. N’a sɔrɔ a ka kalandenw n’a ka cidenw 12 b’a gɛrɛfɛ. Bɛɛ b’a fɛ k’o karamɔgɔ ka kalanw lamɛn, see be min ye ka kabakow kɛ. Yezu ye kalan dɔw kɛ min y’a lamɛnbagaw nafa kosɔbɛ. Kabi o wagati, o kalanw ye mɔgɔ caaman wɛrɛw nafa fana. U be se ka an fana nafa. Mun na do? Sabu hali n’o kalanw ka dun, Yezu y’u ɲɛfɔ ka gwɛ cogo nɔgɔman na. A ye ɲɛyirali minw ta, u ɲɛsinna mɔgɔw ka loon o loon ɲɛnamaya koow ma. O kama, mɔgɔ minw bɛɛ b’a fɛ k’u ka ɲɛnamaya kɛcogo fisaya ani k’u koo diya Ala ye, olu be se k’o kalanw faamu. O kalanw yɔrɔ jɔnjɔn jumanw lo y’a to u nafa ka bon ten?\nJƆN LO BE HƐƐRƐ LA TIƝƐN NA?\nBɛɛ b’a fɛ ka kɛ hɛɛrɛ la. Yezu b’o kala ma minkɛ, a y’a daminɛ k’a ɲɛfɔ mɔgɔ minw be hɛɛrɛ la tiɲɛn na. Miiri k’a filɛ, a lamɛnbagaw y’u mako don o kalan na cogo min na. Nka, n’a sɔrɔ o kalan yɔrɔ dɔw y’u kabakoya.\nYezu y’a fɔ ko: “Mɔgɔ minw b’a lɔn k’u mako be Ala la, olu dagamunin lo, bari sankolo masaya ye u ta ye. Mɔgɔ minw be kasira, olu dagamunin lo, bari Ala bena u dusu saalo. . . . Tilenninya nigɛ be minw na, olu dagamunin lo, bari u dusu bena fa. . . . U be minw tɔɔrɔ u ka tilenninya kosɔn, olu dagamunin lo, bari sankolo masaya ye u ta ye. ‘Ni mɔgɔw b’aw nɛni, k’aw tɔɔrɔ, . . . bari aw ye ne ka kalandenw ye, o tuma na, aw dagamunin lo. Aw ka nisɔndiya kosɔbɛ.’”—Matiyo 5:3-12.\nYezu ko “aw dagamunin lo.” O kɔrɔ ko di? Mɔgɔ be ninsɔndiya min sɔrɔ ɲɛnagwɛko dɔ la, Yezu kaan t’o ma. Hɛɛrɛ sɔbɛ tɛmɛna o kan. Mɔgɔ min be hɛɛrɛ la sɔbɛ la, a tigi wasanin lo ani kuun b’a ka ɲɛnamaya la.\nYezu ko mɔgɔ minw b’a lɔn k’u mako be Ala la ani minw dusu kasinin lo sabu u ye jurumutɔw ye ani u b’a ɲini ka Ala lɔn ani k’a sago kɛ, olu lo be hɛɛrɛ la sɔbɛ la. Hali ni mɔgɔw b’u kɔniya wala k’u tɔɔrɔ sabu u be Ala sago kɛ, u be hɛɛrɛ la sabu u b’a lɔn k’u koo ka di Ala ye ani ko a bena ɲɛnamaya banbali di u ma.\nNka, mɔgɔ caaman b’a miiri ko ni nafolo b’i fɛ ani ni ɲɛnagwɛkow ka di i ye, o lo b’a to i be hɛɛrɛ sɔrɔ. Yezu m’o lo fɔ, nka a ye miiriya wɛrɛ lo fɔ. N’a sɔrɔ o y’a lamɛnbaga caaman lasun ka miiri. A ko: “Nga bɔnɛ ye aw nafolotigiw ta ye, bari aw ye aw ka ɲasuma sɔrɔ ka ban. Aw minw be dumuni kɛ ka fa sisan, bɔnɛ ye aw ta ye, bari kɔngɔ bena aw minɛ. Aw minw be yɛlɛ sisan, bɔnɛ ye aw ta ye, bari aw ɲaa bena sisi, aw bena kasi. Ni mɔgɔ bɛɛ be aw tɔgɔɲuman fɔ, bɔnɛ ye aw ta ye, bari u faaw tun be kira galontigɛlaw boɲa ten.”—Luka 6:24-26.\nKa kɛ nafolotigi ye, ka yɛlɛ ninsɔndiya fɛ, ani ka ɲagali sabu mɔgɔw b’i tando, mun na o be bɔnɛ lase mɔgɔ ma? Sabu n’o fɛɛnw be mɔgɔ fɛ ani a b’u diyabɔ, o be se k’a to a be Ala ka baara mafiɲɛya ani ka bɔnɛ hɛɛrɛ sɔbɛ la. Yezu t’a fɔra le ko ni mɔgɔ ye fantan wala kɔngɔtɔ ye, o dama le b’a to a tigi be hɛɛrɛ sɔrɔ. Nka, dɛsɛbagatɔw lo ka teli ka sɔn Yezu ka kalanw na ani ka hɛɛrɛ sɔbɛ sɔrɔ.\nSisan, Yezu kumana ka ɲɛsin a ka kalandenw ma ko: “Aw ye diɲɛ kɔgɔ ye.” (Matiyo 5:13). O kɔrɔ tɛ k’u ye kɔgɔ yɛrɛ yɛrɛ ye. Kɔgɔ b’a to dumunifɛnw tɛ tiɲɛ joona. Kɔgɔ caaman maranin tun be sarakabɔlan gɛrɛfɛ, Alabatosoba kɔnɔ. U tun b’o dɔ bɔ k’a kɛ sarakaw la. Kɔgɔ ye tagamasiɲɛ ye. A b’a yira fɛɛn min tɛ se ka tiɲɛ wala ka toli (Levitiki 2:13; Ezekiyɛli 43:23, 24). Yezu ka kalandenw ye “diɲɛ kɔgɔ ye.” O kɔrɔ, u be mɔgɔw dɛmɛ u sɔɔn kana tiɲɛ Alako ani tagamacogo ta fan fɛ. Mɔgɔ o mɔgɔ sɔnna u ka kalan na, o be se ka kɛ sababu ye k’a tigi niin mara.\nYezu y’a fɔ a ka kalandenw ye fana ko: “Aw ye yeelen ye diɲɛ kɔnɔ.” U tɛ lanpa mana k’a bila minan dɔ jukɔrɔ, nka u b’a bila fɛɛn dɔ kan walisa a ka yeelen bɔ. O kama, Yezu y’u jija ko: “Aw ka kɛwaliɲumanw kɛ ka yeelen bɔ mɔgɔw ye ten, waasa u ka aw sankolo la Faa boɲa.”—Matiyo 5:14-16.\nSARIYAKOLOW, MINW BARIKA KA BON\nYahutuw ka diinan kuntigiw b’a jati ko Yezu be Ala ka sariyaw tiɲɛ. A ma mɛɛn, u y’a ɲini k’a faga o kosɔn. O kama, Yezu y’a fɔ bɛɛ ɲɛɛ na ko: “Aw kan’a miiri ko ne nana Ala ka sariya bɔ yen, walima ka kiraw ka kuma cɛn. Ne ma na o la. Ne nana janko u tun y’a fɔ ko koo minw bena kɛ, olu ka dafa.”—Matiyo 5:17.\nTiɲɛn na, Yezu be Ala ka sariya labato kosɔbɛ ani a b’a fɛ tɔɔw k’a labato fana o cogo la. A y’a fɔ ko: “O le y’a to, sariya minw sigira, min koo ka nɔgɔ u bɛɛ ye, ni mɔgɔ min t’o bato, n’a b’a fɔ mɔgɔw ye k’u kan’a bato, o tigi tena jati mɔgɔbaba ye sankolo masaya la.” O kɔrɔ ko o tigi tɛna don Ala ka Masaya la. O kɔ, Yezu y’a fara a kan ko: “Nga, ni mɔgɔ min b’o sariyaw bato, n’a b’a fɔ mɔgɔw ye k’u k’o bato, o tigi bena jati mɔgɔbaba ye sankolo masaya la.”—Matiyo 5:19.\nYezu y’a fɔ ko hali miiriya minw b’a to mɔgɔ be Ala ka sariya tiɲɛ, u si daganin tɛ. Yezu ye mɔgɔ hakili jigi ko sariya b’a fɔ ko: “I kana mɔgɔ faga.” O kɔ, a y’a fara a kan ko: “Ni mɔgɔ o mɔgɔ dimina a balima kɔrɔ, o tigi ka kan ni kiti ye.” (Matiyo 5:21, 22). Mɔgɔ min diminin be to a tɔɲɔgɔn kɔrɔ, o ka jugu yɛrɛ le sabu o be se k’a to a b’a tɔɲɔgɔn faga. O kama, Yezu y’a yira an ka ɲi ka jijaliba min kɛ walisa ka hɛɛrɛ sigi ni mɔgɔw ye. A ko: “N’i b’i ka saraka bɔ Ala ye, n’i hakili jigira a la ko i balima dɔ diminin be i kɔrɔ, i k’i ka saraka bila fɔlɔ ka taga yafa daali a fɛ. O kɔ, i ka segi k’i ka saraka bɔ.”—Matiyo 5:23, 24.\nSariya ka cikan wɛrɛ ɲɛsinna ɲamɔgɔya koo ma. Yezu y’a fɔ ko: “Aw y’a mɛn, a fɔra ko: ‘I kana kakalaya kɛ.’ Ayiwa, ne b’a fɔ aw ye ko ni mɔgɔ o mɔgɔ [tora ka] muso filɛ k’a ɲaa bɔ a fɛ, o tigi ye kakalaya kɛ a dusu la n’o muso ye ka ban.” (Matiyo 5:27, 28). Kakalaya miiriya min be se ka na mɔgɔ kɔnɔ tuma kelen kelen, Yezu kaan tɛ o ma. Nka, a ko ni mɔgɔ tora ka muso filɛ, o le ye koo jugu ye sabu o le ka teli ka kakalaya nege don mɔgɔ la. N’a tigi ye sababu sɔrɔ, a be se ka kakalayako kɛ. Mɔgɔ be se k’a yɛrɛ tanga o ma cogo di? Tuma dɔw la, fɔɔ i ka fɛɛrɛ dɔ kɛ hali n’o be se k’i tɔɔrɔ kosɔbɛ. Yezu ko: “N’i kinibolo ɲaa be kɛ sababu ye k’i don kojugu la, a wɔgɔbi k’a fili yɔrɔjan. . . . N’i kinibolo be kɛ sababu ye k’i don kojugu la, a tigɛ k’a fili yɔrɔjan.”—Matiyo 5:29, 30.\nWalisa ka se k’u niin kisi, mɔgɔ dɔw sɔnna u k’u bolo wala u seen tigɛ bana jugu dɔ kosɔn. O kama, Yezu y’a fɔ ko fɛɛn o fɛɛn be se k’a to miiriya juguw be na an kɔnɔ ani k’an bila kakalaya la, a ka fisa an k’o “fili yɔrɔjan” hali n’o fɛɛn nafa ka bon kosɔbɛ i n’a fɔ an ɲɛɛw wala an bolo. Yezu y’a ɲɛfɔ ko: “I ka bɔnɔ i farikolo yɔrɔ dɔ la, o ka fisa a bɛɛ dafanin ka fili jahanama na.” Jahanama wala Zeyɛni tun ye ɲamaɲama bɔnyɔrɔ dɔ tɔgɔ ye Zeruzalɛmu dugu kɔfɛ. Zeyɛni ye tagamasiɲɛ ye min b’a yira ko fɛɛn dɔ halakira bugubugu.\nYezu ye ladiliw di fana k’a yira an ka ɲi ka min kɛ ni mɔgɔ dɔ donna an gasi la. A ko: “Ne b’a fɔ aw ye ko aw kana kojugu juru sara ni kojugu ye. Ni mɔgɔ dɔ y’i kinibolo tulo ci, i ka tɔ kelen nin sin a ma fana.” (Matiyo 5:39). O kɔrɔ tɛ ko mɔgɔ man kan k’a yɛrɛ wala a ka denbaya lafasa n’u be fariyako dɔ kɛra u la. Yezu kumana tuloci min koo la, o tɛ mɔgɔ mandimi kosɔbɛ wala k’a faga. Nka, a kuun ye k’a tigi mafiɲɛya le. Yezu ka kumaw kɔrɔ ko ni mɔgɔ dɔ b’an darabɔra wala n’a be kɛlɛ ɲinina an daa, a tigi y’an tulo ci wo, a y’an nɛni wo, an kana a juru sara.\nO ladili bɛnnin be ni Ala ka sariya ye, o min b’a fɔ ko an k’an mɔgɔɲɔgɔn kanu. O kama, Yezu y’a lamɛnbagaw ladi ko: “Aw ka aw juguw kanu ka Ala daali aw tɔɔrɔbagaw ye.” O kɔ, a y’a yira fɛɛn min kama an ka ɲi k’o kɛ. A ko: “Aw k’o kɛ janko aw ka kɛ aw sankolo la Faa deenw ye, bari ale be tile bɔ mɔgɔjuguw ni mɔgɔɲumanw ye.”—Matiyo 5:44, 45.\nYezu y’o kumaw kuncɛ nin cogo la ko: “Aw kɔni ka kɛ mɔgɔ dafalenw ye i ko aw sankolola Fa dafalen bɛ cogo min na.” (Matiyo 5:48, ABM). Yezu t’a fɛ k’a fɔ ko an be se ka kɛ mɔgɔ dafaninw ye yɛrɛ yɛrɛ la. Nka, a b’a fɛ k’a fɔ le ko n’an be Ala ladegi, an ka kanuya bena bonya ani an bena se k’an juguw yɛrɛ kanu. A ka kumaw kɔrɔ ko: “Aw ka makari mɔgɔw la i n’a fɔ aw Faa be makari cogo min na.”—Luka 6:36.\nKA ALA DELI ANI K’AN JIGI LA A KAN\nYezu tagara ɲɛ n’a ka kalan ye. A y’a lamɛnbagaw ladi ko: “Aw ka aw yɛrɛw kɔlɔsi. Aw kana aw ka Alasira taama kɛ tɔgɔɲini koo ye.” Minw b’a kɛ i n’a fɔ Ala koo ka di u ye, Yezu y’olu jalaki ko: “N’i be fɛɛn dɔ di dɛsɛbagatɔw ma, i kana buru fiyɛ i ɲafɛ i n’a fɔ tɔgɔɲinilaw b’a kɛ cogo min na.” (Matiyo 6:1, 2). N’an be fɛɛn dɔ di fantanw ma, a ka fisa an k’o kɛ dogo la.\nO kɔ, Yezu y’a fɔ ko: “N’aw be Ala daali, aw kan’a kɛ i n’a fɔ filakanfɔlaw b’a kɛ cogo min na. Ka lɔ kalansow kɔnɔ ani sira daaw la ka Ala daali, o le ka di u ye. U b’a kɛ ten janko mɔgɔw k’u ye.” Nka, Yezu ko: “N’i b’a fɛ ka Ala daali tuma min na, don i ka soo kɔnɔ ka daa tugu. I Faa Ala min b’o yɔrɔdogonin na, i k’ale daali yen.” (Matiyo 6:5, 6). Mɔgɔw be delili minw kɛ jamayɔrɔ la, Yezu t’a fɔra le k’u man ɲi. Ale yɛrɛ ye delili kɛ jamayɔrɔw la. Nka, ka delili kɛ walisa ka tɔɔw kabakoya ani ka tandoli sɔrɔ, Yezu ko o lo man ɲi.\nA ye jama ladi ko: “N’aw be Ala daali tuma min na, aw kana segi kuma kelen kan siɲɛ caaman i n’a fɔ Alalɔnbaliw.” (Matiyo 6:7). Yezu t’a fɛ k’a fɔ ko an man ɲi ka delili kɛ siɲɛ caaman koo dɔ la. Min man ɲi, o ye ka kuma dɔw degi an kunfɛ ani ka to ka ‘segi o kuma kelen kan siɲɛ caaman’ na. O kɔ, Yezu ye delili modɛli dɔ fɔ, min na a ye fɛɛn wolonfila kofɔ. A kɔnna ka fɛɛn saba nunu kofɔ: Ala tɔgɔ ka saniya, a ka Masaya ka na ani a sago ka kɛ. O fɛɛn saba ɲɛsinna koo nunu ma: Joo min be Ala fɛ ka kuntigiya kɛ ani a sagonata ye min ye. N’an ye delili kɛ ka ban o fɛɛn saba koo la, o kɔ le an be se ka kuma an makoɲɛfɛnw koo la, i n’a fɔ: an ka loon o loon dumuni ani an ka jurumu yafa. An be se ka Ala deli fana a kana a to kɔrɔbɔli be bonya ka tɛmɛ an fanga kan ani a k’an kisi Sutana ma.\nAn ka ɲi k’an bololafɛnw jati cogo di? Yezu y’a fɔ jama ye ko: “Aw kana nafolo caaman lajɛn aw yɛrɛw ye diɲɛ nin kɔnɔ, bari bagabaga ni tumuw be cɛnni kɛ, soonw fana be daaw kari ka don ka fɛɛnw cɛ.” O kumaw ye tiɲɛn yɛrɛ lo ye sabu nafolofɛnw ye banta ye ani u tɛ foyi fara an nafa kan Ala ɲɛɛ kɔrɔ. O kama, Yezu y’a fɔ ko: “Aw ye nafolo caaman lajɛn aw yɛrɛw ye sankolo la.” An be se k’o kɛ n’an be Ala ka baara kɛ an ɲɛnako fɔlɔ ye. An ye tɔgɔ ɲuman min sɔrɔ Ala ɲɛɛ kɔrɔ, mɔgɔ si tɛ se k’o tiɲɛ ani k’an bali ka ɲɛnamaya banbali sɔrɔ. O kama, Yezu ka kuma nunu ye tiɲɛn ye: “I ka nafolo be yɔrɔ min na, i ka miiriya be o yɔrɔ la fana.”—Matiyo 6:19-21.\nYezu ye ntalen kuma dɔ fɔ walisa k’u dɛmɛ k’a ka kumaw faamu ka ɲɛ. A ko: “Mɔgɔ ɲɛden lo ye a farikolo lanpan ye. N’i ɲɛɛ lɔnin be fɛɛn kelen kan, i fari yɔrɔ bɛɛ be kɛ yeelen na. Nka n’i ɲɛji ka ca, i farikolo bɛɛ be kɛ dibi la.” (Matiyo 6:22, 23, NW). N’an ɲɛɛw ka ɲi, u be kɛ an fɛ i n’a fɔ lanpan mananin. Walisa an ɲɛɛw ka se k’o kɛ, fɔɔ u lɔnin ka to fɛɛn kelen kan. N’o tɛ, an tɛna se ka ɲɛnamaya jati cogo tilennin na. N’an be bololafɛnw bila Ala ka baara ɲɛ, o b’a to an “farikolo bɛɛ be kɛ dibi la.” O be se k’an lasun ka dibidibi koow kɛ.\nO kɔ, Yezu ye ɲɛyirali barikaman dɔ di. A ko: “Mɔgɔ si te se ka baara kɛ kuntigi fila ye, bari a bena kelen kɔniya ka kelen kanu, walima a bena nɔrɔ kelen na k’a mako bɔ kelen na. O cogo la fana, aw te se ka nafolo kanu, ka baara kɛ Ala ye.”—Matiyo 6:24.\nMɔgɔ minw be Yezu ka kumaw lamɛnna, n’a sɔrɔ u dɔw b’u yɛrɛ ɲiningara u ka ɲi k’u makoɲɛfɛnw jati cogo min na. O kama, Yezu y’u hakili sigi ko n’u be Ala ka baara kɛ u ɲɛnako fɔlɔ ye, kuun t’a la u ka hami. A y’a fɔ u ye ko: “Aw ka kɔnɔw filɛ, u te danni kɛ, u te suman tigɛ. U te suman don bondo kɔnɔ. Nga aw Faa min be sankolo la, ale b’u balo.”—Matiyo 6:26.\nFeeren minw be kulu kan do? Yezu y’a fɔ ko: “Masacɛ Solomani n’a ka faamaya bɛɛ, a ma fani sɔrɔ min ka cɛɲa ye feeren nunu ta bɔ.” O be mun lo yira do? “Biin min be kongo kɔnɔ bii, ni tasuma ben’a jɛni sini, ni Ala b’a janto o la ten, a tena janto aw la ka tɛmɛ o kan wa?” (Matiyo 6:29, 30). Yezu ye jama jija ni hakilitigiya ye ko: “Aw kana jɔɔrɔ aw ka dumuni koo ni minnifɛn koo ye, walima fani koo. . . . Aw Faa min be sankolo la, ale b’a lɔn ko aw mako b’o fɛɛnw bɛɛ la. Aw ka [to ka] Ala ka masaya n’a ka tilenninya ɲini fɔlɔ, n’o kɛra, Ala bena fɛɛn tɔw bɛɛ d’aw ma.”—Matiyo 6:31-33.\nCidenw ani mɔgɔ kɔnɔgwɛ wɛrɛw b’a fɛ u ka ɲɛnamaya kɛcogo ka diya Ala ye. Nka, koow man nɔgɔ u fɛ. Fariziɲɛ caaman be mɔgɔw kɔrɔfɔ ani ka kiti tigɛ u kan. O kama, Yezu y’a lamɛnbagaw lasɔmi ko: “Aw kana tɔw kiti, janko Ala kana aw kiti. Aw be tɔw kiti cogo min na, Ala bena aw kiti ten.”—Matiyo 7:1, 2.\nYezu y’a yira ko farati b’a la tugu Fariziɲɛw kɔ sabu u be mɔgɔw kɔrɔfɔ kojugu. A ko: “Fiɲɛntɔ be se ka fiɲɛntɔ wɛrɛ ka bere minɛ wa? U fila bɛɛ tena ben dingɛ kɔnɔ wa?” Yezu lamɛnbagaw ka ɲi ka tɔɔw jati cogo di? U man ɲi ka tɔɔw filɛ ni ɲɛɛ jugu ye ani k’u jalaki sabu o ye jurumuba lo ye. Yezu y’a fɔ ko: “I do be se k’a fɔ i balima ye cogo di ko: ‘Balima, kala b’i ɲaa na, a to n k’a bɔ.’ K’a sɔrɔ lɔgɔkuru min b’i ta la, i t’o yera. Namaramɔgɔ, lɔgɔkuru min b’i ta la, o bɔ fɔlɔ. O la, i bena yeli kɛ ka ɲa, ka kala bɔ i balima ɲaa na.”—Luka 6:39-42.\nO kɔrɔ tɛ ko Yezu ka kalandenw man ɲi ka mɔgɔw kiti hali dɔɔni. Yezu y’a fɔ u ye ko: “Aw kana fɛɛn senuman di wuluw ma. . . . Aw kana aw ka kɔnɔkisɛ sɔngɔgwɛlɛnw bila lɛɛw kɔrɔ.” (Matiyo 7:6). Tiɲɛn kuma minw be Ala ka Kuma kɔnɔ, u nafa ka bon. U be i n’a kɔnɔkisɛ sɔngɔ gwɛlɛw. Ni mɔgɔ dɔw t’u jati, nka u be koow kɛ i n’a fɔ bɛgɛnw, Yezu ka kalandenw ka ɲi k’o mɔgɔw to yen ani ka mɔgɔ wɛrɛw ɲini minw bena u lamɛn.\nYezu segira ka kuma delili koo la. A y’a yira ka gwɛ ko an ka ɲi ka timinandiya delili la. A ko: “A’ ye [to ka] delili kɛ, aw na sɔrɔli kɛ.” Ala labɛnnin lo k’an ka deliliw lamɛn i ko Yezu y’a yira cogo min na ko: “Denfa jumɛn be sɔn ka kabakuru d’a deen ma k’a sɔrɔ a ye buru le daali a fɛ? . . . Aw minw ka jugu, n’aw be sɔn ka fɛnɲumanw di aw deenw ma, aw Faa min be sankolo la, ale tena fɛnɲuman di a daalibagaw ma ka tɛmɛ aw ta kan wa?”—Mat 7:7-11.\nO kɔ, Yezu ye kuma dɔ fɔ min nana kɛ sariya ye. O sariya ɲɔgɔn tɛ yen tagamacogo ta fan fɛ. A ko: “Aw b’a fɛ mɔgɔ tɔw ka koo min kɛ aw ye, aw fana k’o ɲɔgɔn kɛ u ye.” An kelen kelen bɛɛ ka ɲi k’an janto o ladili la ani k’a sira tagama n’an be koow kɛra ni tɔɔw ye. N’a sɔrɔ a bena gwɛlɛya an fɛ k’o kɛ i ko Yezu ka kuma nunu b’a yira cogo min na: “Aw ka sirafitini ta. Siraba kɔni taama ka di, nga a be taga ni mɔgɔ ye halakiyɔrɔ la. Mɔgɔ caaman do b’o le ta. Aw ka sirafitini ta ka taga don ni dafitini ye, a taama kɔni ka gwɛlɛ, a taabagaw man ca, nga a be taga ni mɔgɔ ye hɛrɛ yɔrɔ la.”—Matiyo 7:12-14.\nYezu y’a fɔ a ka kalandenw ye ko u k’u yɛrɛ kɔrɔsi sabu mɔgɔ dɔw bena u nɛgɛ walisa u ka ɲɛnamaya sira bila. A ko: “Mɔgɔ minw be galon tigɛ k’olu ye kiraw ye, aw k’aw yɛrɛ kɔlɔsi olu la. N’u be na aw fɛ, u b’u yɛrɛ kɛ sagaw ye k’a sɔrɔ waraw lo.” (Matiyo 7:15). Yezu y’a fɔ ko yiri ɲumanw ani yiri juguw be lɔn u deenw lo la. O kelen lo ni mɔgɔw ye fana. Kira ngalontigɛlaw be lɔn u ka kalanw n’u ka kɛwalew lo fɛ. Yezu y’a ɲɛfɔ ko mɔgɔ be min fɔ, o dɔrɔn lo t’a yira ko a ye ale ka kalanden ye. Nka, a ka kɛwalew fana ka ɲi k’o yira. Mɔgɔ dɔw b’a fɔ u daa la ko Yezu y’u ka Matigi ye. Nka, n’u tɛ Ala sago kɛra do? Yezu y’a fɔ ko: “Ne ben’a fɔ u ye ko: ‘Ne t’aw lɔn, aw kojugukɛlaw ka bɔ n kɔrɔ.’”—Matiyo 7:23.\nYezu ye kalanba min kɛ kulu kan, a y’o kuncɛ ko: “Ne ye kuma minw fɔ sisan, ni mɔgɔ min y’o bato, o tigi be i n’a fɔ hakilitigi min y’a ka boon lɔ fara kan. Sanjiba nana ni fɔɲɔba ye, jii cayara, nga o si ma se ka boon nin ben, bari a juu siginin tun be fara kan.” (Matiyo 7:24, 25). Mun na o boon ma ben do? Sabu a lɔbaga ye “dugukolo sogi k’a duɲa fɔɔ ka se fara ma, k’a ka boon juu sigi o kan.” (Luka 6:48). O cogo kelen na, a daan tɛ ka Yezu ka kumaw lamɛn dɔrɔn. Nka, an ka ɲi k’an jija k’u sira tagama fana.\nNka, mɔgɔ min b’o “kuma mɛn, n’a t’a bato” do? O tigi be “i n’a fɔ naloman min y’a ka soo lɔ cɛncɛn kan.” (Matiyo 7:26). Ni sanji benna, jii woyora ani fɔɲɔ nana, o boon be se ka ben.\nYezu ka kalankɛcogo ye jama kabakoya. A y’o kɛ ni setigiya ye. A m’o kɛ komi diinan kuntigiw. N’a sɔrɔ mɔgɔ minw y’a ka kalanw lamɛn, u caaman kɛra a ka kalandenw ye.\nYEZU TUN BE SEGI A KA KUMA DƆW KAN KA MƆGƆW KALAN\nTuma dɔw la, Yezu segira a ka kalan jɔnjɔnw kan. Ɲɛyirali fɛ, a ye kalanba min kɛ kulu kan, a ye delili kɛcogo yira a lamɛnbagaw la. A y’u dɛmɛ fana ka bololafɛnw jati k’a dama kɛɲɛ.—Matiyo 6:9-13, 25-34.\nSaan kelen ni tilan o kɔ, Yezu segira o kalanw kan tugun (Luka 11:1-4; 12:22-31). O y’a ka kalandenw dɛmɛ ka kalan jɔnjɔnw to u hakili la. Mɔgɔ minw tun tɛ yen siɲɛ fɔlɔ la, olu sera k’o kalanw lamɛn fana.\nYezu y’a ka kalan kabakoman di min le? Ani, jɔn lo tun ben yen?\nMun na o kalan nafa ka bon kosɔbɛ?\nJɔn lo be hɛɛrɛ la tiɲɛn na ani mun na do?\nJɔn lo bena bɔnɛ sɔrɔ ani mun na do?\nYezu ko a ka kalandenw ye “diɲɛ kɔgɔ ye” ani ko u ye “yeelen ye diɲɛ kɔnɔ.” O kɔrɔ ko di?\nMun lo b’a yira ko Yezu be Ala ka sariya labato kosɔbɛ?\nYezu ye mun lo fɔ min be se ka mɔgɔ dɛmɛ ka mɔgɔfaga ani kakalaya miiriyaw bɔ a kɔnɔ?\nYezu ko n’u ye i tulo kelen ci, i ka tɔɔ kelen di. O kɔrɔ ko di?\nCogo juman na an be se ka kɛ mɔgɔ dafanin ye i ko Ala?\nYezu ye ladili jumanw lo di delili koo la?\nMun na Alako nafolofɛnw nafa ka bon ni nafolofɛn tɔɔw ye? An b’u sɔrɔ cogo di?\nMun na Yezu ka kalandenw man ɲi ka hami?\nKa kiti tigɛ mɔgɔw kan, Yezu ye mun lo fɔ o koo la? Nka, mun na an ka ɲi ka kiti tigɛ koo dɔw la?\nYezu ye mun lo fɔ tugun delili koo la? A ye sariya juman lo di tagamacogo koo la?\nYezu y’a yira cogo di ko a man nɔgɔ ka kɛ ale ka kalanden ye? A y’a yira cogo di ko farati b’a la k’a to u b’an lafili?\nA ci dɔ ma A ci dɔ ma Yezu ye kalanba min kɛ kulu kan\njy sap. 35 ɲɛɛ 84-91


Sad 19 AKKDC08 - «Masaba aw ka Ala be siya minw ka - Bible Search\nSad 18 Sad 20\n(Kok 35.9-34; Sad 4.41-43; Zoz 20.1-9)\n1«Masaba aw ka Ala be siya minw ka jamana d'aw ma, n'aw ye olu halaki ka ban tuma min na ka sigi u ka duguw n'u ka soow kɔnɔ, 2a bena jamana min di aw ma, aw bena dugu saba woloma o kɔnɔ minw be a cɛmancɛ la, k'o bila. 3Aw bena jamana nin tilan saba ye, ka siraw dilan ka taga n'o ye dugu saba nunu na janko ni mɔgɔ dɔ y'a tɔɲɔgɔn faga, a ka se ka boli ka ta'a kalifa o yɔrɔ la.\n4«Mɔgɔfagala min be se ka boli ka ta'a kalifa dugu nunu dɔ kɔnɔ, janko k'a yɛrɛ kisi, o filɛ nin ye: Ni mɔgɔ dɔ y'a tɔɲɔgɔn faga, k'a sɔrɔ a tun m'a lawili o ma, n'a tun m'a kɔniya ka kɔrɔ. 5N'a kɛra ko mɔgɔ dɔ bɔra ka taga tuu kɔnɔ, yiri tigɛyɔrɔ la n'a tɔɲɔgɔn ye, k'o to yiritigɛ la ni jende ye, ni jendeden bɔr'a kala la ka ta'a tɔɲɔgɔn nin sɔrɔ, n'a sara, o tigi be se ka boli ka taga dugu nunu dɔ kɔnɔ k'a yɛrɛ nii kisi. 6O la, mɔgɔ min sara, ale ka mɔgɔ dimininba te se k'a kɔgwɛn k'a sɔrɔ sira la k'a faga, sira ka jaɲa kosɔn, bari a man kan ni fagali ye, a tun t'a tɔɲɔgɔn nin kɔniya ka kɔrɔ. 7O le y'a to ne b'a fɔ aw ye ko aw ka dugu saba woloma k'u to danna minw bena kɛ kalifayɔrɔw ye.\n8«Ni Masaba aw ka Ala y'aw ka mara boɲa tuma min na, i n'a fɔ a tun y'a layidu ta aw bɛmaw ye cogo min na, n'a ye jamana nin bɛɛ di aw ma, 9bari ne ye kuma minw fɔ aw ye bii, aw bena o bɛɛ bato, fɔɔ Masaba aw ka Ala koo bena diya aw ye, k'a ka siraw taama, n'o kɛra, aw ka dugu saba dɔwɛrɛ fara o kan. 10O la, Masaba aw ka Ala be jamana min dira aw ma, mɔgɔ jalakibali joli kana bɔn o kɔnɔ, janko o kunko kana se aw ma.\n11«Nga, ni mɔgɔ dɔ b'a tɔɲɔgɔn kɔniya, k'a dɛndɛ fɔɔ ka taga ben a kan k'a faga, ka sɔrɔ ka boli ka taga dugu nunu dɔ la, 12a ka dugu cɛkɔrɔbaw bena mɔgɔ bila ka ta'a minɛ ka n'a di banbagatɔ mɔnɛbɔbaga ma, janko a k'a faga. 13Aw man kan ka makari a la. Aw ka kan ka mɔgɔ jalakibali fagako kunko bɔ aw kunna Isirayɛli kɔnɔ, o la, aw bena hɛrɛ sɔrɔ.\n14- «Masaba aw ka Ala be jamana min dira aw ma k'a kɛ aw ta ye, aw bɛmaw ye daan minw bɔ aw ye ka kɛ aw niyɔrɔ ye, aw kana aw ta tɛmɛ ka don aw sigiɲɔgɔn ta la.\n15- «N'a kɛra ko mɔgɔ dɔ ye kojugu dɔ kɛ, walima hakɛ dɔ, walima kodagabali sifa wɛrɛ, o tigi te se ka jalaki seere kelen ka kuma kama. Tiɲɛ be se ka lɔn seere fila, walima seere saba ka kuma le kosɔn.\n16«Ni mɔgɔ dɔ ye galon la a tɔɲɔgɔn kan ko a ye kojugu dɔ kɛ, 17sarakalasebagaw ni kititigɛla minw be baara kɛ o waati la, mɔgɔ fila nunu bena taga olu fɛ Masaba ɲakɔrɔ. 18Kititigɛlaw ka kan k'o koo nin sɛgɛsɛgɛ kosɔbɛ. N'u y'a ye ko seere nin ye galon tigɛ, ko a bagara a tɔɲɔgɔn nin ma, 19a tun b'a fɛ fɛɛn min ka kɛ a tɔɲɔgɔn nin na, aw bena o kɛ ale yɛrɛ la. O la, aw bena kojugu bɔ aw cɛma. 20Mɔgɔ tɔw bena o mɛn. U bena siran, u tena sɔn k'o kojugu ɲɔgɔn kɛ aw cɛma tugu. 21- Min ye kojugu kɛ, aw kana makari a la. Nii juru be bɔ ni nii ye. Ɲaa juru be bɔ ɲaa la. Ɲiin juru be bɔ ɲiin la. Bolo juru be bɔ bolo la. Seen juru be bɔ seen la.


<< < Ezekiyɛli 35 > >>\nYɛnŋɛlɛ yɔn sɛnrɛ nda tìla yo ma wa Edɔmu tara ti na\n1 Yawe Yɛnŋɛlɛ làa li sɛnrɛ ti kan na yeri naa, ma yo fɔ: 2 «Sɛnwee pyɔ, yɛgɛ kanŋga ma wa wa Seyiri tara yanwira ti yeri, ma Yɛnŋɛlɛ yɔn sɛnrɛ yo ma wa ti na. 3 Maga yo pe kan fɔ, pa we Fɔ, Yawe Yɛnŋɛlɛ lì yo yɛɛn fɔ:\n‹Mi yaa yiri ma kɔrɔgɔ, mboro Seyiri yanwira tara.\nMi yaa na kɛɛ ki yirige ma na,\nmbɔɔn tɔngɔ mbɔɔn yaga waga pew.\n4 Mi yaa ma cara ti pye katara,\nma yaa ka pye tara nda tì jɔgɔ ma koro waga.\nPa kona ma yaa ki jɛn fɔ muwi mi yɛn Yawe Yɛnŋɛlɛ le.\n5 Katugu ma yɛn ma Izirayɛli woolo pe panra fɔ sanga pyew. Màa pe le pe juguye pe kɛɛ, ma ti a pè to pe na tokobi ni pe jɔlɔgɔ pilige ki na; sanga ŋa ni pe kambasinnde tìla kɛɛ toro, a Yɛnŋɛlɛ lì jɔlɔgɔ wa pe na we.› 6 Kì kala na, we Fɔ, Yawe Yɛnŋɛlɛ lì yo fɔ: ‹Mi ŋa Yɛnŋɛlɛ na yinwege wolo na mɛgɛ ki na, mi yaa legbogo pye wa ma ni; legbogo ki yaa ka taga ma puŋgo na. Kì kaa pye legbogo ki sɔɔn mbɛn, ki kala na, legbogo ko fun ki yaa taga ma na. 7 Mi yaa ka Seyiri yanwira tara ti jɔgɔ mberi pye laga ŋga kì koro waga pew, ma pye kataga. Leele mbele pe maa kee na paan wa ti ni, mi yaa ka pe tɔngɔ mbe pe kɔ. 8 Mi yaa kɔɔn yanwira lara ti yin gboolo pe ni. Ma woolo mbele pe yaa ka gbo tokobi ni, pe yaa ka toori wa tinndiye pe na, naa wa yanwira gbunlundɛrɛ ti ni konaa wa yanwira lawere ti ni fuun ti ni. 9 Mi yaa kɔɔn tara ti tɔngɔ mberi yaga waga fɔ sanga pyew. Lere kpɛ se ka cɛn wa ma cara ti ni naa. Ki ka pye ma, ye yaa ki jɛn fɔ muwi mi yɛn Yawe Yɛnŋɛlɛ le.\n10 « ‹Katugu mà yo fɔ: Ki cɛngɛlɛ shyɛn ŋgele koro naa ki tara shyɛn nda ti yaa ka pye na woro. We yaa kari shɔ mberi pye we woro. Ma si yala, Yawe Yɛnŋɛlɛ làa pye le.› 11 Kì kala na, we Fɔ, Yawe Yɛnŋɛlɛ lì yo fɔ: ‹Mi ŋa Yɛnŋɛlɛ na yinwege wolo, na mɛgɛ ki na, mi yɛn naga yuun fɔ Izirayɛli woolo màa pe panra, ma pe yigi naŋgbanwa ni konaa mbɛnwɛ ni yɛgɛ ŋga na, pa mi yaa ma yigi ki pyelɔmɔ nuŋgba pi na ma fun. Mi yaa kanla yɛɛ naga wa pe sɔgɔwɔ yɛgɛ ŋga na mi yɛn, na mi ka ka kiti kɔn ma na we. 12 Ki ka pye ma, pa ma yaa ki jɛn fɔ tifagawa sɛnrɛ nda fuun mà yo Izirayɛli tara yanwira ti na, mi Yawe Yɛnŋɛlɛ mìri logo. Màa yo fɔ: Tì jɔgɔ ma koro waga, tì kan we yeri ma pye we yaakara. 13 Yè ye yɛɛ gbɔgɔ na yɛgɛ sɔgɔwɔ ye sɛnyoro ti ni; yè yɔngbɔgɔwɔ sɛnrɛ yo na na. Mi jate mìri logo.›\n14 «Pa we Fɔ, Yawe Yɛnŋɛlɛ lì yo yɛɛn fɔ: ‹Tara woolo pe ni fuun paga kaa yɔgɔri wagati ŋa ni, ko mi yaa kɔɔn tɔngɔ mbɔɔn tara ti yaga waga.› 15 Izirayɛli woolo pe tara tì tɔngɔ ma koro waga, a kì yɔgɔrimɔ kan ma yeri. Ki kala na, mi yaa ma pye ki pyelɔmɔ nuŋgba pi na fun. Mboro Seyiri yanwira tara, ma yaa ka tɔngɔ mbe koro waga, mboro naa Edɔmu tara ti ni fuun ti ni. Kiga pye ma, pa pe yaa ki jɛn fɔ muwi mi yɛn Yawe Yɛnŋɛlɛ le.»


Zoz 9 AKKDC08 - Masacɛ minw bɛɛ tun be Zurudɛn baji - Bible Search\nZoz 8 Zoz 10\nGabaŋɔnkaw ka namara\n1Masacɛ minw bɛɛ tun be Zurudɛn baji faan dɔ la kuluyɔrɔw ni kulujukɔrɔ mara la, ani minw tun be kɔgɔjida la fɔɔ ka taga se Liban gɛrɛfɛ, minw ye itiw ni amoriw ani kanaanw ni periziw ani iviw ni zebuziw ka masacɛw ye, olu y'o koow kibaru mɛn. 2U ye ɲɔgɔn lajɛn k'u daa kɛ kelen ye janko u ka Zozuwe ni Isirayɛlidenw kɛlɛ fana.\n3Zozuwe ye koo minw kɛ Zeriko ni Ayi dugu la, Gabaŋɔnkaw y'o mɛn minkɛ, 4u ye namara siri. U ye bɔrɔkɔrɔw ta k'o la u ka faliw kan ka duvɛnforoko kɔrɔmanw fana ta minw faranna n'u y'u kalan. 5U ye sanbarakɔrɔw don minw tun tigɛtigɛra ka kalan, ka fanikɔrɔw don u kaan na. U ka buru bɛɛ janin tun lo kakaka fɔɔ o bɛɛ karikarila. 6U tagara Zozuwe ni Isirayɛlidenw fɛ u sigiyɔrɔ la Giligali k'a fɔ u ye ko: «An bɔra jamana dɔ la min yɔrɔ ka jan, an b'a ɲini i fɛ, i ka to an be bɛn.» 7- Isirayɛlidenw y'a fɔ ivi nunu ye ko: «N'a sɔrɔ aw yɛrɛ siginin be anw cɛma. An be se ka bɛn n'aw ye cogo di?»\n8U y'a fɔ Zozuwe ye k'olu kɛr'a ta ye.\nO la, Zozuwe y'a fɔ u ye ko: «Aw ye jɔnw le ye? Aw bɔra min le?»\n9U y'a jaabi ko: «An kɛra e ta ye, an bɔyɔrɔ ka jan kosɔbɛ. An nana Masaba e ka Ala tɔgɔ kama, bari a ye koo minw bɛɛ kɛ Ezipiti jamana na, an y'o mɛn. 10- A ye amoriw ka masacɛ fila nunu kɛ cogo min na Zurudɛn baji kɔfɛ, an y'o mɛn, minw ye Ɛsibɔn masacɛ Siyɔn ye, ni *Basan masacɛ Ɔgi, min tun be Asitarɔti. 11O la, an ka cɛkɔrɔbaw ni an ka jamanadenw bɛɛ y'a fɔ an ye ko an ka sira kan dumuni ta ka na aw fɛ, k'a fɔ aw ye ko an kɛra aw ta ye, ko aw ka bɛn n'an ye. 12An ka buru filɛ, an tun be bɔ soo loon min na, buru nunu tun gwannin lo, nga sisan u jara fɔɔ ka to ka karikari. 13An ka duvɛnforoko minw tun ye kuraw ye, n'an ye u fa duvɛn na, olu faranfarannin filɛ, an ka faniw, n'an ka sanbaraw bɛɛ cɛnna taamajan kosɔn.»\n14Isirayɛlidenw y'u ka sira kan dumuni nunu dɔ minɛ, u ma Masaba ɲininga. 15Zozuwe bɛnna n'u ye k'a fɔ u ye ko kɛlɛ t'u cɛ tugu, ko a tena u faga. Jama ɲamɔgɔw kalila u ye.\n16Tile saba u bɛnnin kɔ, Isirayɛlidenw y'a mɛn ko lo u sigiɲɔgɔnw, k'u siginin be u cɛma. 17O la, Isirayɛlidenw ye sira ta ka taga se u ka duguw la tile sabanan loon na, u ka dugu minw tun ye Gabaŋɔn ni Kefira ni Berɔti ani Kiriyatayimu ye. 18U ma sɔn k'u faga, bari jama ɲamɔgɔw tun kalila u ye, Masaba, Isirayɛli ka Ala tɔgɔ la k'u tena u faga. Nga jama bɛɛ tun be ŋunuŋunu ɲamɔgɔw kama.\n19O la, ɲamɔgɔw bɛɛ y'a fɔ jama ye ko: «An tun kalila u ye Masaba, Isirayɛli ka Ala tɔgɔ la minkɛ, an te se ka foyi kɛ u la tugu. 20An bena fɛɛn min kɛ u la o filɛ: An tena u faga, janko Ala kana dimi an kɔrɔ, an ka kalili kosɔn. 21An tena u faga. Nga u bena kɛ an ka lɔgɔɲinibagaw ani jitalaw ye, ka to k'o kɛ jama bɛɛ ye.» Ɲamɔgɔw y'o le latigɛ. 22O kɔ, Zozuwe y'u wele k'a fɔ u ye ko: «Mun na aw ye an namara ten k'a fɔ ko aw bɔra yɔrɔjan na, ka sɔrɔ aw siginin be an cɛma yɛrɛ? 23Sisan kɔni aw danganin be, aw bena kɛ an ta ye tuma bɛɛ, aw bena to ka lɔgɔ ɲini ka to ka jii ta ka na n'a ye ne ka Ala batoso kɔnɔ tuma bɛɛ.» 24U ye Zozuwe jaabi ko: «Masaba e ka Ala tun ye kuma min fɔ a ka baarakɛla Musa ye, ko a bena jamana nin bɛɛ don aw bolo, ani k'a kɔnɔ mɔgɔw bɛɛ halaki, i ka baaradenw y'o mɛn, aw fana ye an jaa tigɛ ka siranya bila an na, o le y'a to an y'a kɛ ten. 25Sisan an b'i bolo, i b'a fɛ ka fɛɛn min kɛ an na, i ka o kɛ an na.» 26Zozuwe y'u minɛ i n'a fɔ a tun latigɛra cogo min na, a ma sɔn Isirayɛlidenw k'u faga, 27nga kabini o loon na, a y'u bila lɔgɔɲini, ni jita la jama ye, ani sarakabɔyɔrɔ la, Masaba bena yɔrɔ min woloma. U b'o baara le kɛra halibi.


Lok fɔlɔ 29 AKKDC08 - Masacɛ Dawuda y'a fɔ jama bɛɛ ye - Bible Search\nLok fɔlɔ 28 Lok 2nan int\nLok fɔlɔ 29\nBonyafɛn minw dira Ala ka soo lɔko kama\n1- Masacɛ Dawuda y'a fɔ jama bɛɛ ye ko: «Ala ye ne dencɛ Solomani le woloma, a fana te mɔgɔkɔrɔba ye fɔlɔ, fanga t'a la, baara nin do ka bon, bari o dakamana soo nin te adamaden ta ye, nga Masa Ala ta lo. 2Ne ye n seko bɛɛ kɛ ka n ka Ala ka soo lɔko labɛn. Minan minw bena kɛ ni sanu, ni warigwɛ, ni zira, ani nigɛ, ni lɔgɔw ye, ni kabakuru kɔlɔbolamanw, ni soo masiri kabakuruw, ni kabakuru finmanw, ni sifa dɔwɛrɛw, ni kabakuru sɔngɔgwɛlɛnw sifa bɛɛ, ani kabakuru gwɛman caaman ne y'o bɛɛ labɛn. 3Ne ka Ala ka soo koo ka di ne ye minkɛ, o la, sanu ni warigwɛ min ye ne ta ye, n'o ma labɛn soo nin kama, n b'o fana di ka fara labɛnnin ta kan, Yɔrɔ Senuman lɔko kama. 4Sanu yɛrɛ yɛrɛ tɔni kɛmɛ, ni warigwɛ yɛrɛ yɛrɛ tɔni kɛmɛ fila ni bi naani bena kɛ ka boon nunu kogow mɔ. 5Fɛɛn min ka kan ka kɛ ni sanu ye, o be kɛ ni sanu nin ye, ni min fana ka kan ka kɛ ni warigwɛ ye, o be kɛ ni warigwɛ nin ye, ani baarakɛlaw ka kan ka fɛɛn o fɛɛn dilan. Jɔn le be sɔn bii k'a bololafɛn di Masaba ma?»\n6Gwatigiw, ni Isirayɛlidenw kɔmɔgɔw ɲamɔgɔw, ani kɛlɛden waa kelen kelen kuntigiw, ni kɛmɛ kɛmɛ kuntigiw, ani masacɛ ka baara kuntigiw y'a latigɛ u yɛrɛ ma ka boɲafɛnw di. 7U ye fɛɛn minw di Ala ka soo baara kama, o le ye nunu ye: sanu tɔni kɛmɛ ni bi wolonwula, ani sanukuru waa tan, ni warigwɛ tɔni kɛmɛ saba, ani zira tɔni kɛmɛ wɔɔrɔ ɲɔgɔn, ni nigɛ tɔni waa saba ni kɔ. 8Kabakuru sɔngɔgwɛlɛnw tun be minw fɛ fana, u tun b'o di Gɛrisɔn ka fadenyabolo mɔgɔ Yeyɛli ma k'o bila Masaba ka soo nafolo marayɔrɔ la. 9Jama tun nisɔndiyara u ka boɲafɛn nunu diko la, bari mɔgɔ tun ma u karaba u ka sɔrɔ k'o kɛ Masaba ye. Masacɛ Dawuda fana tun nisɔndiyara kosɔbɛ.\n10Dawuda ye Masaba tanu jama bɛɛ ɲana k'a fɔ ko:\n«Masaba, i ka tanu tuma bɛɛ,\ne min ye an faa Isirayɛli ka Ala ye.\n11- Boɲa y'i ta ye, Masaba,\nsee b'i ye, kunkɔrɔta ni nɔɔrɔ b'i kan.\nBari sankolofɛnw ni dugukolo taw bɛɛ ye i ta ye.\nMasaba, kuntigiya y'e ta ye,\ni be fɛɛn bɛɛ sanfɛ.\n12Nafolo ni kunkɔrɔta be bɔ ele le fɛ.\nE le be fɛɛn bɛɛ kunna.\nFanga ni sebagaya y'i ta ye,\nfɛɛn bɛɛ boɲako n'a sabatiko see b'i ye.\n13Sisan, an ka Ala, an b'i tanu\nka boɲa la i tɔgɔba kan.\n14Ne ye jɔn ye? N ka jama fana ye mun ye, fɔɔ an sera ka e boɲa ten? Fɛɛn bɛɛ be sɔrɔ e le barika la, e le y'o d'an ma an ka sɔrɔ k'o d'i ma. 15An kɛra lonanw ye i ɲakɔrɔ, an tɛmɛtɔ lo i n'a fɔ an faaw bɛɛ. An sii kɛra i n'a fɔ suma, diɲɛ na, an ye jigitanw ye. 16Masaba an ka Ala, an ye fɛɛn caaman minw labɛn, janko ka soo lɔ i ye, i tɔgɔ senuman kosɔn, o bɛɛ sɔrɔla e le barika la, o bɛɛ y'i ta ye. 17N ka Ala, n y'a lɔn ko i be mɔgɔ kɔnɔnako lɔn, ko tilenninya fana le ka d'i ye. Ne ye fɛɛn nunu di ni kɔnɔgwɛ ye nisɔndiya la. N y'a ye fana ko i ka jama min lajɛnnin be yan, olu y'i boɲa ni dusudiya ye. 18Masaba, an faaw Ibrayima ni Isiyaka ani Isirayɛli ka Ala, a to miiriɲuman ka sɔrɔ i ka jama kɔnɔ tuma bɛɛ. A to i ka koo ka sabati u kɔnɔ. 19I ka dusukunɲuman di ne dencɛ Solomani ma, janko a ka se k'i ka sariyaw, n'i ka fɔtaw bato, a ka se k'u bɛɛ bato, ne ye labɛnni kɛ dakamana soo min kama, a ka se k'o lɔ.»\nSolomani be kɛ masa ye\n20O kɔ, Dawuda y'a fɔ jama bɛɛ ye k'u ka Masaba u ka Ala tanu. Jama ye Masaba, u faaw ka Ala tanu. U y'u kunbiri gwan Masaba ɲakɔrɔ, ani masacɛ ɲafɛ.\n21O dugusagwɛ, u ye sarakaw bɔ Masaba ye, ka saraka jɛnitaw bɔ a ye. U ye tura waa kelen kɛ saraka ye, ni sagajigi waa kelen, ani sagaden waa kelen. U y'o saraka nunu bɔ, ni jii ye. U ye saraka caaman wɛrɛ bɔ Isirayɛlidenw bɛɛ kosɔn. 22U ye dumuni kɛ ka minni kɛ o loon na Masaba ɲakɔrɔ ka nisɔndiya kosɔbɛ. U y'a fɔ tugu ko Dawuda dencɛ Solomani le ye masacɛ ye. U ye tulu bɔn a kunna Masaba ɲakɔrɔ k'a kɛ masacɛ ye, ani ka Sadɔki kɛ sarakalasebaga ye. 23- Solomani sigira Masaba ka masasigilan kan ka kɛ masacɛ ye a facɛ Dawuda nɔɔ na. A ka masaya sabatira, Isirayɛlidenw bɛɛ ye mɛnni kɛ a fɛ. 24Ɲamɔgɔw bɛɛ, ni kɛlɛdenw, ani masacɛ Dawuda deenw bɛɛ y'u yɛrɛ majigi masacɛ Solomani ye. 25Masaba ye Solomani kɔrɔta kosɔbɛ Isirayɛlidenw bɛɛ ɲana. A y'a kɛ a ka masaya sabatira ka tɛmɛ Isirayɛlidenw ka masa tɔw ta kan, minw tɛmɛn'a ɲa.\nDawuda ka sayako\n26Zese dencɛ Dawuda tun be Isirayɛlidenw bɛɛ kunna.\n27- A ye saan bi naani kɛ masaya la Isirayɛlidenw kunna. A ye saan wolonwula kɛ Eburɔn, ka na saan bi saba ni saba kɛ Zeruzalɛmu.\n28A kɔrɔla kosɔbɛ ka sɔrɔ ka sa. A ye sii sɔrɔ kosɔbɛ, ani nafolo, ni boɲa. O kɔ, a dencɛ Solomani sigir'a nɔɔ na. 29Masacɛ Dawuda ka kɛwaliw, a kɔnna ka minw kɛ daminɛ na fɔɔ ka na se a labanta ma, olu be sɔrɔ kira Samuyɛli ka kitabu kɔnɔ, ani kira Natan ta kɔnɔ, ani kira Gadi ta kɔnɔ. 30A ka masayako n'a ka cɛfariyakow, ani koo minw kɛr'a la, ani Isirayɛlidenw na, ani jamana tɔw bɛɛ la, o be sɔrɔ o kɔnɔ.


Zer 11 AKKDC08 - Masaba kumana Zeremi fɛ ko: «Aw ye - Bible Search\nZer 10 Zer 12\nAla ka kuma batobaliya bɔnɛ\n1Masaba kumana Zeremi fɛ ko: 2«Aw ye bɛɛn nin kuma mɛn, k'o fɔ Zeruzalɛmukaw ni Zuda mara mɔgɔw ye. 3- A fɔ u ye ko ne Masaba, Isirayɛli ka Ala ko: Ni mɔgɔ min ma sɔn ka bɛɛn nin kuma bato, o tigi danganin lo, 4ne tun ye min fɔ u faaw ye tuma min na ne y'u bɔ tɔɔrɔba la Ezipiti jamana la. Ne tun y'a fɔ ko n'u ye mɛnni kɛ ne fɛ, ne bena min bɛɛ fɔ u ye, n'u y'o bɛɛ kɛ, o tuma na, u bena kɛ ne ka mɔgɔw ye, ne bena kɛ u ka Ala ye. 5O la, ne bena ne ka layidu dafa, n tun ye min ta u faaw ye ko ne bena jamana diman d'u ma, nɔnɔ ni lii ka ca min la kosɔbɛ, min kɛra u ta ye bii.»\nNe y'a jaabi ko: «Amiina, Masaba!»\n6Masaba y'a fɔ ne ye ko: «Taga o kuma nunu bɛɛ wango la Zeruzalɛmu bɔlɔnw la ani Zuda mara duguw tɔw kɔnɔ ko: ‹Aw ye mɛnni kɛ ne Masaba ka bɛɛn la, k'a sira taama. 7Bari, kabini ne y'aw faaw bɔ Ezipiti fɔɔ ka na se bii, ne tora k'a fɔ k'a gwɛlɛya u ye ko u ka mɛnni kɛ ne fɛ. 8Nga u ma sɔn k'u tulo malɔ. U y'u kuun gwɛlɛya k'u yɛrɛ sago kɛ ni kɔnɔfin ye. O la, ne ye bɛɛn nin sariya jalaki bɛɛ ben u kan, bari ne tun ye min fɔ u ye ko u k'u bato, u ma o bato.› »\n9O kɔ, Masaba y'a fɔ ne ye ko: «Zeruzalɛmukaw ni Zuda mara mɔgɔw be janfa labɛnna. 10U faaw tun ye kojugu minw kɛ, olu fana y'u nɔɔ ta. Ufaa minw tun banna ka ne ka kuma bato. U ye batofɛn wɛrɛw sɔn k'u bato. O la, Isirayɛli ni Zuda mara mɔgɔw ye ne ka bɛɛn cɛn, ne tun ye min kɛ n'u faaw ye. 11O kama, ne Masaba ko n bena bɔnɛ lase u ma, u tena bɔyɔrɔ sɔrɔ. U bena ne daali, nga ne tena mɛnni kɛ u fɛ. 12Zeruzalɛmukaw ni Zuda mara dugu tɔw mɔgɔw tun be joo minw sɔn, u bena dɛmɛ ɲini olu fɛ, nga olu tena se k'u kisi bɔnɛ waati la. 13Ee! Zuda mɔgɔw, aw ka duguw ka ca cogo min na, aw ka batofɛnw fana ka ca ten! Zeruzalɛmu dugu kɔnɔ siraw ka ca cogo min na, aw ka *Baali sɔnyɔrɔw ka ca ten, fɛɛn kuntan nin!\n14«Ele Zeremi, kan'a fɔ ko e be don u ni ne cɛ fewu, kana ne daali u ye, kana u koo fɔ ne ɲana, kana dɛmɛ ɲini u ye yɛrɛ. Bari n'u nana kule ne nɔfɛ u ka bɔnɛ tuma na, ne tena na sɔn ka mɛnni kɛ.»\nIsirayɛli be i n'a fɔ torosun\n15Masaba ko: «Aw minw koo ka di ne ye,\naw be mun le kɛra ne ka soo kɔnɔ?\nAw ka kɛwaliw ma ɲi.\nAw ka dadili ni begɛn sarakataw be se k'a to\ntɔɔrɔ be tɛmɛ aw kunna wa?\nN'aw be kojugu le kɛ,\naw nisɔndiyanin lo.»\n16Masaba tun ye tɔgɔ la aw kan ko:\n«Olivuyiriɲuman, i deenw cɛɛ ka ɲi.»\nNga mankanba cɛma,\ntasuma bena aw furaburu jɛni,\naw bolo be ja.\n17Masaba, Setigi min tun y'aw tutu, ale lo ko bɔnɛ nin ka se aw ma bari Isirayɛli ni Zuda mara mɔgɔw ye kojugu kɛ, u ye *Baali sɔn k'ale dusu dimi.\nZeremi be tɔɔrɔl'a ka mɔgɔw bolo\n18Masaba y'o koow yira ne la, ne y'u lɔn. O la, ne bɔra u ka koow kala ma. 19Ne tun be i n'a fɔ saga, u be tagara ni min ye fagayɔrɔ la. Ne tun m'a lɔn ko u be koo dɔ labɛnna ne kama. U tun ko: «An ka yirikɛnɛ nin faga, k'a tunu ka bɔ diɲɛ na. A tɔgɔ kana wele tugu!»\n20Masaba, Setigi, e min be kiti tigɛ ni hɔrɔnya ye,\ne min be adamaden kɔnɔnako n'a ka miiriyaw sɛgɛsɛgɛ,\ne bena min kɛ u la, ne bena o ye\nbari, ne ye n ka koo to i bolo.\n21O le y'a to, Masaba be nin fɔ Anatɔtikaw kosɔn, minw be ne ka saya fɛ, n'u b'a fɔra ko: «Kana kiraya kɛ Masaba tɔgɔ la, n'o tɛ, anw yɛrɛ bena i faga!» 22O kama, Masaba, Setigi ko: «Ne bena wili u kama. U bena u ka kanbelenw faga ni murujan ye, u deen cɛmanw ni musomanw bena sa kɔngo bolo. 23Ni ne wilila Anatɔtikaw kama saan min na ka bɔnɛ lase u ma, u si tena to.»


Mas fɔlɔ Танилцуулга AKKDC08 - Bible Search\nSam 2nan 24 Mas fɔlɔ 1\nMas fɔlɔ int\nMasacɛw ka kitabu be Isirayɛlidenw ka masaya waati koo le yira an na. O masaya min daminɛna Samuyɛli ka kitabuw la. Masacɛw ka kitabu fana tilanna fila ye i ko Samuyɛli ta, bari koo fɔta nunu tun tena se ka kun sɛbɛ kelen kɔnɔ.\nMasacɛ minw tɛmɛna, olu ka koo tun be kɛ ka kɛɲɛ n'u ka kantigiya ye Ala ma. Ni min ye mɛnni kɛ Ala fɛ, Isirayɛli jama ka koo be yiriwa ka taga ɲa o masacɛ nin ka tile la. N'a ye kojugu kɛ, n'a ye joo sɔn, jama barika be dɛsɛ. O la, Ala tun be to ka kira fangatigiw ci u ma, i ko Eli janko ka kuma u fɛ, ani k'a fɛko fɔ u ye.\nA yɔrɔ fɔlɔ kɔnɔ (1—2), an be masacɛ Dawuda ka sii labanko le ye, ni a dencɛ Solomani sigiko a nɔɔ na.\nSolomani ka masayako le be sɔrɔ yɔrɔ filanan kɔnɔ (3—11), n'a ka nafolotigiyako, n'a ye boɲa min sɔrɔ. A ye Alabatoso lɔ Zeruzalɛmu. Nga Solomani sii ser'a laban ma tuma min na, a ma kɛ kantigi ye Masaba faan fɛ. A y'a yɛrɛ ka furumusow ka fasojow sɔn. A sara, a dencɛ Orobowamu sigir'a nɔɔ na.\nIsirayɛlidenw nana u ka jamana tilan fila ye. O koo be sɔrɔ kitabu yɔrɔ sabanan kɔnɔ (12—22). Jamana tilan kelen min be worodugu faan fɛ, o ye Zuda mara ye, kɔgɔdugu ɲafan ka kɛ Isirayɛli mara ye. Isirayɛli mara masaw banna Masaba ka fɔtaw la ka to ka fɛɛn wɛrɛw bato. Nga Zuda mara masaw kɔni tugura Masaba kɔ.\nSolomani be kɛ masa ye 1.1-53\nDawuda sayako 2.1-12\nSolomani b'a ka fanga sigi ka ɲa 2.13-46\nSolomani b'a ka hakilitigiya yira 3.1—5.14\nSolomani be Alabatoso lɔ 5.15—8.66\nAla be layidu ta Solomani ye 9.1-28\nSaba masamuso be na Solomani filɛ 10.1-29\nSolomani ka kojugu Ala ɲakɔrɔ, n'a sayako 11.1-43\nIsirayɛlidenw be muruti masacɛ Orobowamu ma 12.1-33\nKira be Zerobowamu jalaki 13.1-34\nZuda mara, ni Isirayɛli mara ka masaw 14.1—16.34\nKira Eli ka kirayakuma 17.1—19.21\nMasacɛ Akabu n'a muso Zezabɛli ka koo 20.1—22.40\nMasacɛ Zozafa ni Akaziya ka koo 22.41-54


Kɛw 25 AKKDC08 - Fɛsitusi sigira lasigidenya la Sezare. - Bible Search\nKɛw 24 Kɛw 26\nZuwifuw ni Pɔli be ɲɔgɔn na tugu\n1Fɛsitusi sigira lasigidenya la Sezare. Tile saba a senin kɔ, a tagara bɔ Zeruzalɛmu. 2Sarakalasebagaw kuntigiw ni zuwifuw ka mɔgɔbabaw tagar'a ye Pɔli ka koo la. U y'a daali kosɔbɛ 3ko a ka sabali ka Pɔli bila ka na Zeruzalɛmu. K'a sɔrɔ u y'o dabari nin siri waasa ka se ka Pɔli faga sira kan. 4Nga Fɛsitusi y'a fɔ u ye ko Pɔli be kaso la Sezare, ko hali n'o tɛ, ko ale yɛrɛ tena mɛn u fɛ. 5Ko n'u ka ɲamɔgɔ dɔw b'a fɛ, k'u ka tugu ale kɔ ka taga Pɔli jalaki yen.\n6Fɛsitusi ma mɛn u fɛ ka tɛmɛ tile seegi, walima tile tan kan. A segira loon min na, o dugusagwɛ bɛɛ, a sigir'a ka kititigɛyɔrɔ la k'u ka na ni Pɔli ye. 7A nana tuma min na, zuwifu minw bɔra Zeruzalɛmu, olu wilila a kama ka to ka kumajugujuguw fɔ ka l'a kan. Nga dalilu si tun te u bolo min b'a yira k'u ka fɔta ye tiɲɛ ye. 8Pɔli ye kuma ta k'a yɛrɛ ka koo fɔ ka gwɛ ko: «Ne ma fili zuwifuw ka sariya ma, n ma fili Alabatosoba ma, n ma fili Ɔrɔmu masacɛ fana ma.» 9Fɛsitusi tun b'a fɛ zuwifuw k'ale tɔgɔɲuman fɔ minkɛ, o la, a y'a fɔ Pɔli ye ko: «I b'a fɛ an ka taga n'i ye Zeruzalɛmu u k'i kiti yen ne yɛrɛ ɲana wa?» 10Pɔli y'a jaabi ko: «Ne minɛnin lo ka lɔ Ɔrɔmu masacɛ ka kititigɛyɔrɔ la. Ne ka koow ka kan ka ɲanabɔ yen le. Ne ma kojugu si kɛ zuwifuw la, e yɛrɛ b'o lɔn. 11N'o y'a sɔrɔ ne ye koo dɔ kɛ min be ne fagakun bɔ, ne ma ban o saya ma. Nga nunu be minw fɔra ka la n kan, ni tiɲɛ t'a si la, mɔgɔ si te se ka n saraka u ma. Ne b'a fɛ Ɔrɔmu masacɛ yɛrɛ le ka ne kiti sisan.» 12Fɛsitusi n'a ka dakɔrɔsigiw ye ɲɔgɔn ye. O kɔ, a ye Pɔli jaabi ko: «I m'a fɔ ko i b'a fɛ Ɔrɔmu masacɛ le ka i kiti wa? An bena taga n'i ye a fɛ.»\nFɛsitusi be Pɔli ka koo ɲafɔ Agiripa ye\n13Tile damani tɛmɛnin kɔ, masacɛ Agiripa n'a dɔgɔmuso Berenisi nana Sezare ka Fɛsitusi fo. 14U tun bena tile damani kɛ yen minkɛ, Fɛsitusi ye Pɔli ka koo lakali a ye ko: «Felikisi tagara ka kasoden dɔ to yen. 15Ne tun tagara tile fila kɛ Zeruzalɛmu tuma min na, sarakalasebagaw kuntigiw, ni zuwifuw ka cɛkɔrɔbaw nan'a ɲini ne fɛ ko fɔɔ kasoden nin ka faga. 16Nga ne y'u jaabi ko Ɔrɔmukaw ka landa la, kiti le be kɛ fɔlɔ, kasoden ɲaa ye, a jalakibagaw ɲaa ye. Sira be di kasoden ma k'a jalakibagaw ka kuma jaabi. N'o ma kɛ, Ɔrɔmukaw te sira di ko mɔgɔjalakinin ka faga. 17U dɔw tun nana ni ne ye yan. Ne fana m'a koo bila ka suma, n nanin dugusagwɛ bɛɛ, n sigira n ka kititigɛ sigilan kan, k'a fɔ k'u ka na ni cɛɛ ye an be kiti daminɛ. 18Ayiwa, ne tun y'a miiri ko a bena kɛ cogo min na, a ma kɛ ten. A jalakibagaw ma se k'a ben ni kuma si ye. 19A jalakikun tun y'u yɛrɛ ka Alasirako le ye. Ko Yezu tɔgɔla dɔ koo lo. U ko a sara, nga Pɔli ko a be nii na. 20Ne ma kuun ye koo nin na kosɔbɛ minkɛ, ne ye Pɔli ɲininga ko a be sɔn ka taga u be koo nin kiti tigɛ Zeruzalɛmu wa. 21Nga Pɔli banna o la, a ko ale b'a fɛ Ɔrɔmu masacɛ le k'ale ka koo ɲanabɔ. O le y'a to n k'u k'a mara kaso la, n be cogoya ɲini k'a sama masacɛ ma.» 22Agiripa y'a fɔ Fɛsitusi ye o tuma na ko: «Ne b'a fɛ k'o cɛɛ nin lamɛn.» Fɛsitusi y'a jaabi ko: «I ben'a lamɛn sini yɛrɛ.»\n23A dugusagwɛ, Agiripa ni Berenisi nana don ɲɔgɔnkunbɛnyɔrɔ la mɔgɔbaya la. Sɔlidasi kuntigiw ni dugu ɲamɔgɔw tun y'u bila sira. Fɛsitusi y'a fɔ k'u ka na ni Pɔli ye. U nana n'a ye. 24O kɔ, Fɛsitusi ye kuma ta ko: «Masa Agiripa, ani aw minw bɛɛ be yan, aw ye hakɛ to. Zuwifuw bɛɛ lajɛnnin tun nana ne fɛ Zeruzalɛmu, ani yan fana, ka muruti ko cɛɛ min lɔnin ye aw ɲafɛ, ko a man kan ka to nii na. 25Ne kɔni fɛ, ne ma fɛɛn ye, a ye min kɛ n'o b'a fagakun bɔ. Nga a tun y'a fɔ ko ale b'a fɛ Ɔrɔmu masacɛ le k'ale kiti. O la, n fana ko n ben'a sama ka taga yen. 26Ayiwa, ne ben'a ka koo kuun ɲafɔ cogo min na masacɛ ye sɛbɛ kɔnɔ, ne m'o lɔn. O kama, ne nana n'a ye aw cɛma, waasa ele masa Agiripa k'a lamɛn ka dɔ lɔn a ka koo la, janko n ka se ka sɛbɛ nin ci. 27N'o tɛ, n y'a ye ko ka kasoden sama ten n'i m'a jalakikun fɔ ka l'a kan, o ma daga.»


Sar 22 AKKDC08 - Masaba y'a fɔ Musa ye ko: «A fɔ Arɔn - Bible Search\nSariya dɔ wɛrɛw\n1Masaba y'a fɔ Musa ye ko: 2«A fɔ Arɔn n'a dencɛw ye ko Isirayɛlidenw ye ne niyɔrɔ minw di ne ma, u ka kan k'olu minɛ ni boɲa ye, janko u kana ne tɔgɔ senuman cɛn. Ne le ye Masaba ye. 3A fɔ u ye ko waati nataw la, Isirayɛlidenw ye ne niyɔrɔ minw di ne Masaba ma, ni aw kɔmɔgɔw dɔ gwɛrɛla olu la k'a sɔrɔ a nɔgɔnin lo sariya faan fɛ, o tigi bena gwɛn ka bɔ sarakalasebaara la. Ne le ye Masaba ye.\n4«Farisogobana be Arɔn kɔmɔgɔ fɛɛn o fɛɛn na, walima dilan kan bana, ni jii be bɔ a cɛya la, o man kan ka ne niyɔrɔ dumu, fɔɔ n'a tigi saniyara. Ni mɔgɔ o mɔgɔ magara mɔgɔ dɔ la min tun magara suu la, k'a yɛrɛ nɔgɔ, ale t'a dumu. Mɔgɔ min kɔji bɔnna, ale fana t'a dumu. 5Ani mɔgɔ min magara fɛɛn fofota dɔ la min be se ka mɔgɔ nɔgɔ, walima mɔgɔ dɔ la min be se ka mɔgɔ nɔgɔ cogo wɛrɛ la. 6Ni mɔgɔ min magara o fɛɛn nunu dɔ la, o tigi nɔgɔnin bena to fɔɔ wulafɛ. A kana ne niyɔrɔ dumu, a ka kan ka jii ko. 7Ni tile benna ka ban, a be saniya. O kɔ, a be se ka ne niyɔrɔ nunu dumu, bari o y'a ka dumuni ye. 8Fɛɛn min sar'a yɛrɛ ma, walima wara ye min minɛ, a man kan k'o dumu, k'a yɛrɛ nɔgɔ n'o ye. Ne le ye Masaba ye.\n9«Ne be min ɲini sarakalasebagaw fɛ, u ka kan k'o kɛ, n'o tɛ, u bena hakɛ kɛ u ka dumuni koo la, ka sa, bari u ye tulon kɛ ni ne ka dumuni ye. Ne le ye Masaba ye, ne y'u bila danna n ka baara kama.\n10«Ni mɔgɔ min te sarakalasebaga ka gwamɔgɔ ye, o man kan ka ne niyɔrɔ dumu. Sarakalasebaga ka lonan, n'a ka baaraden fana man kan k'a dumu, 11nga ni sarakalasebaga ye jɔɔn min san, walima a ka jɔɔn dɔ ye deen min wolo k'a to a fɛ, ale be se k'a dumu.\n12«Sarakalasebaga denmuso min furula mɔgɔ wɛrɛ ma, min te sarakalasebaga ye, o denmuso nin man kan ka sarakafɛn nunu dumu, min bɔra ne Masaba ye. 13Nga sarakalasebaga denmuso min cɛɛ sara, walima min ka furu sara, ni deen t'a fɛ, n'a kɔsegir'a faa ka soo i n'a fɔ a denmisɛnman tuma, a be se k'a faa ka dumuni kɛ, hali ni sarakalasebaga ka gwamɔgɔw dama le ka kan k'a dumu.\n14«Ni mɔgɔ dɔ filila ka ne niyɔrɔ dumu, o tuma na, a ka na n'o ɲɔgɔn ye k'a tilan duurunan fara a kan, k'o di sarakalasebaga ma.\n15«Isirayɛlidenw be niyɔrɔ minw di ne Masaba ma, sarakalasebagaw man kan k'olu mafiɲɛya, 16k'a to u dibagaw k'o dumu. N'o tɛ, u be jalaki ben u kan, min b'u wajibiya k'o koo sara. Ne le ye Masaba ye, ne y'u bila u danna n ka baara kama.»\nSarakafɛnw sariya dɔ\n17Masaba y'a fɔ Musa ye ko: 18«A fɔ Arɔn n'a dencɛw, ani Isirayɛlidenw bɛɛ ye ko: Ni Isirayɛli ka somɔgɔ o somɔgɔ, walima lonan min be Isirayɛli jamana na, n'o be saraka jɛnita bɔ ne Masaba ye, a kɛra dajuru sarata ye ne ma wo, walima diyanata wo, 19a ka tura bɔ, walima sagajigi, walima bakɔrɔnin fiɲɛ te min na, janko ne Masaba ka sɔn a ka saraka la. 20- Aw kana na ni fɛɛn ye fiɲɛ be min na. Ne Masaba tena sɔn a la aw bolo. 21Ni mɔgɔ dɔ b'a fɛ ka misi, walima begɛnmisɛn bɔ jɛnɲɔgɔnya saraka ye ne Masaba ma, janko k'a ka dajuru sara, walima k'a kɛ diyanasaraka ye, o begɛn nin ka kɛ begɛn dafanin ye, fiɲɛ si kana sɔrɔ a la. N'o tɛ, ne tena sɔn a la.\n22«Begɛn min ɲaa fiɲɛnnin lo, walima kolo karinin, walima min yɔrɔ dɔ tigɛra, walima jolijugu be begɛn min na, walima *kaba, aw kana olu si bɔ ne Masaba ye. Aw kana u si bila sarakabɔyɔrɔ kan, k'o kɛ saraka ye min be jɛni pewu ne Masaba ye. 23Tura, walima sagajigi min farisogo yɔrɔ dɔ t'a cogo la, walima min cɔrɔkɔnin lo, i be se k'o bɔ diyanasaraka ye, nga i ye dajuru min ta ne ye, a tena kɛ o sara saraka ye. 24Begɛn min kili cinin be, walima min kili mugumugunin be, walima min kɔɔ bɔnin be, walima min ta tigɛnin be, aw kana olu si bɔ saraka ye ne Masaba ye. Aw kana o ɲɔgɔn kɛ aw ka jamana kɔnɔ, 25aw kana sɔn fana k'olu si san lonan fɛ k'o kɛ saraka ye aw ka Ala ye ka kɛ a ka dumuni ye. Cɛnyɔrɔ min b'u la, o be jati fiɲɛ ye, o la, ne tena sɔn o la aw bolo.»\n26Masaba y'a fɔ Musa ye ko: 27«Ni misiden, walima sagaden, walima baden wolola, a ka tile wolonwula kɛ a baa kɔrɔ. K'a ta a tile wolonwulanan loon ma, a be se ka kɛ saraka ye min be jɛni pewu ne Masaba ye. 28I kana misimuso, walima sagamuso n'a deen faga loon kelen na.\n29«N'aw be foli saraka bɔ ne Masaba ye, aw k'a bɔ cogo bɛnnin na janko ne ka sɔn saraka nin na. 30Aw k'a dumu o loon kelen na, a tɔɔ kana si. Ne le ye Masaba ye.\n31«Aw ka banba ka ne ka kuma bato. Ne le ye Masaba ye. 32Aw kana ne tɔgɔ senuman cɛn, Isirayɛlidenw ka kan k'a lɔn ko ne ka ɲi. Ne le ye Masaba, aw saniyabaga ye. 33Ne y'aw bɔ Ezipiti jamana na janko ne ka kɛ aw ka Ala ye. Ne le ye Masaba ye.»


Zoz 4 AKKDC08 - Jama bɛɛ tɛmɛna ka ban Zurudɛn baji - Bible Search\nZoz 3 Zoz 5\nKabakuru tan ni fila ka koo\n1Jama bɛɛ tɛmɛna ka ban Zurudɛn baji kɔfɛ tuma min na, Masaba y'a fɔ Zozuwe ye ko 2a ka mɔgɔ tan ni fila woloma k'u bɔ jama cɛma, sokala o sokala mɔgɔ kelen. 3Ko a k'a fɔ olu ye ko u ka kabakuru deen tan ni fila ta, sarakalasebaga nunu lɔyɔrɔ la baa dingɛ cɛmancɛ la, ka taga ni o kabakuru nunu ye k'u bila u ka layɔrɔ la. 4Zozuwe ye mɔgɔ tan ni fila nunu wele, a tun ye minw woloma ka bɔ Isirayɛlidenw cɛma, mɔgɔ kelen kelen sokalaw bɛɛ la, 5k'a fɔ u ye ko: «Aw ye tɛmɛ Masaba aw ka Ala ka layidu taamasiɲɛ kɛsu ɲafɛ Zurudɛn baji cɛmancɛ la, aw kelen kelen bɛɛ ka kabakuru ɲun k'a bila aw gaman kan ka kɛɲɛ ni Isirayɛlidenw ka sokalaw daa ye, 6janko o ka kɛ taamasiɲɛ ye aw fɛ. Loon min na n'aw deenw y'aw ɲininga ko nin kabakuru nunu kɔrɔ ye mun le ye, 7o tuma na, aw bena to k'u jaabi ko u tun be Zurudɛn baji tigɛra tuma min na ni Masaba ka layidu taamasiɲɛ kɛsu ye, ko Zurudɛn baji tun tigɛra ka lɔ. A kɛra ten, kabakuru nunu bena kɛ hakilijigifɛn ye Isirayɛlidenw fɛ tuma bɛɛ.» 8Zozuwe tun ye min fɔ Isirayɛlidenw ye, u y'o kɛ. U ye kabakuru tan ni fila ta Zurudɛn baji dingɛ cɛmancɛ la ka kɛɲɛ ni Isirayɛlidenw ka sokalaw daa ye i ko Masaba tun y'a fɔ Zozuwe ye cogo min na. U y'u ta ka taga u bila u layɔrɔ la.\n9Zozuwe ye kabakuru tan ni fila ta k'u koori ɲɔgɔn kan Zurudɛn baji dingɛ cɛmancɛ la, Ala ka layidu taamasiɲɛ kɛsu tabagaw lɔyɔrɔ la. Kabakuru nunu be yen halibi.\n10Sarakalasebaga minw ye kɛsu nin ta, olu lɔra Zurudɛn baji dingɛ cɛmancɛ la, fɔɔ jama ye Masaba ka fɔta bɛɛ kɛ ka ban, a tun ye min fɔ Zozuwe ye, i ko Musa tun y'a fɔ a ye cogo min na. O kɔ, jama bɛɛ banbana ka baa nin tigɛ.\n11Jama bɛɛ tigɛra ka ban tuma min na, kɛsu nin n'a tabagaw bɔra ka bila jama ɲafɛ. 12Urubɛn kɔmɔgɔw ni Gadi kɔmɔgɔw ani Manase kɔmɔgɔw tilancɛ kelen bilara Isirayɛliden tɔw ɲafɛ n'u ka kɛlɛkɛminanw ye, i ko Musa tun y'a fɔ u ye cogo min na. 13Kɛlɛden minw tun ye Zurudɛn baji tigɛ Masaba ɲakɔrɔ Zeriko kɛnɛba la, olu tun be mɔgɔ waa bi naani ɲɔgɔn bɔ. 14O loon na, Masaba ye Zozuwe boɲa kosɔbɛ Isirayɛlidenw bɛɛ ɲakɔrɔ, u tun sirann'a ɲa i n'a fɔ u tun be siran Musa ɲa cogo min na a sii bɛɛ la.\n15O kɔ, Masaba y'a fɔ Zozuwe ye ko: 16«A fɔ sarakalasebagaw ye minw be ne ka layidu taamasiɲɛ kɛsu ta, k'u ka bɔ baa dingɛ nin kɔnɔ.» 17Zozuwe y'a fɔ sarakalasebaga nunu ye k'u ka bɔ baa dingɛ nin kɔnɔ. 18U bɔra baa dingɛ cɛmancɛ la ni kɛsu nin ye ka na se kɛnɛma. U seen bilatɔ kɛnɛma, baji segir'a nɔɔ na ka yɔrɔ bɛɛ fa fɔɔ ka se baa dagolo la. 19Jama tun ye Zurudɛn baji tigɛ saan kalo fɔlɔ tile tannan loon, ka na sigi Giligali, Zeriko kɔrɔn ɲafan fɛ.\n20U tun ye kabakuru tan ni fila minw ta Zurudɛn baji dingɛ kɔnɔ, Zozuwe ye olu minɛ k'u bila ɲɔgɔn kan Giligali. 21O kɔ, a y'a fɔ Isirayɛlidenw ye ko: «Loon min na n'aw deenw ye u wolobagaw ɲininga ko kabakuru nunu kɔrɔ ye mun ye, 22aw k'a fɔ u ye ko: ‹Zurudɛn jii tun tigɛra, Isirayɛlidenw donn'a dingɛ kɔnɔ k'a tigɛ, a janin.› 23Bari Masaba aw ka Ala tun ye Zurudɛn baji kɛ a tigɛra, aw bɛɛ tɛmɛna, i n'a fɔ a tun ye Buruku kɔgɔji kɛ cogo min na k'a tigɛ, an bɛɛ tɛmɛna. 24O la, dugukolo kan siyaw bɛɛ ka se k'a lɔn ko fanga be Masaba bolo, aw fana ka se ka siran Masaba aw ka Ala ɲa tuma bɛɛ.»


Kor fɔlɔ 3 AKKDC08 - N balimaw, ne tun ma se ka kuma aw - Bible Search\nKor fɔlɔ 2 Kor fɔlɔ 4\nKor fɔlɔ 3\nPɔli be Korɛntikaw jalaki\n1N balimaw, ne tun ma se ka kuma aw fɛ i n'a fɔ mɔgɔ minw tagara ɲa Krista ka koo la, nga n kumana aw fɛ i ko mɔgɔ minw ma taga ɲa kosɔbɛ, ani i n'a fɔ denmisɛnw Krista ka koo la. 2- O la, ne ma dumuni gwiliman d'aw ma, fɔɔ nɔnɔ, bari aw tun te se ka dumuni gwiliman dumu fɔlɔ, halibi aw te se fana. 3Ni keliya ni kɛlɛ b'aw cɛma, aw k'a lɔn ko halibi adamadenya b'aw la, aw ni mɔgɔ tɔw bɛɛ ye kelen ye. 4- N'aw dɔ y'a fɔ ko ale ye Pɔli ka kalanden ye, ani dɔ fana ko ale ye Apolɔsi ta ye, o te adamadenya ye wa?\nAla ka baarakɛla ka koo\n5Apolɔsi ye jɔn ye, ani Pɔli ye jɔn ye? Baarakɛlaw dama lo, minw sababu la aw sɔnna Matigi ma. U kelen kelen bɛɛ y'u ka baara kɛ, Matigi ye min d'u ma. 6- Ne ye tutuli kɛ, Apolɔsi y'o sɔn jii la, Ala le kɛra sababu ye u boɲana. 7A kɛra ten, mɔgɔ min ye tutuli kɛ, ale te foyi ye, ani min b'u sɔn jii la, ale fana te foyi ye. Ala kelenpe le be kɛ sababu ye u be boɲa. Ale lo be jati. 8Mɔgɔ min be tutuli kɛ ani min be u sɔn jii la, olu bɛɛ ka kan. U kelen kelen bɛɛ bena u ka sara sɔrɔ ka kɛɲɛ n'u ka baara ye, 9bari anw kɛra baarakɛɲɔgɔnw ye Ala ka baara la, aw ye Ala ka foro, n'a ka soo ye a be min lɔra. 10Ala ka nɛɛma barika la a ye min kɛ ne ye, ne kɛra solɔlaɲuman ye, ne ye soo juu sigi, mɔgɔ dɔ wɛrɛ be lɔli kɛ a kan, nga mɔgɔ kelen kelen bɛɛ ka kan k'a ka lɔcogo kɔlɔsi, 11bari mɔgɔ si te se ka soo juu wɛrɛ sigi min be danna fɔlɔta la min ye Yezu Krista ye. 12Ni mɔgɔ dɔ mana lɔli kɛ o juu nin kan ni sanu, ani warigwɛ, ni kabakuru sɔngɔgwɛlɛn ye, walima lɔgɔ, ni biin, ani kalaw ye, 13mɔgɔ kelen kelen bɛɛ ka baara cogoya bena lɔn laban loon na. Tasuma bena u bɛɛ cogoya yira, bari mɔgɔ kelen kelen bɛɛ ka baara bena sɛgɛsɛgɛ ni tasuma ye. 14Ni mɔgɔ min ta ma jɛni, o tigi ben'a sara sɔrɔ. 15Ni mɔgɔ min ta jɛnina, o tigi ten'a sara sɔrɔ, a kɔni bena kisi, i n'a fɔ mɔgɔ min bolila ka bɔ tasuma kɔnɔ.\n16- Aw m'a lɔn ko aw kɛra Ala sigiyɔrɔ ye wa, ani ko Ala ka Nii siginin be aw kɔnɔ wa? 17Ni mɔgɔ dɔ ye Ala ka sigiyɔrɔ cɛn, Ala fana bena o tigi halaki, bari Ala ka sigiyɔrɔ saniyanin lo, o sigiyɔrɔ nin ye aw ye.\n18Mɔgɔ si kan'a yɛrɛ nigɛ. Ni mɔgɔ dɔ b'aw cɛma min b'a yɛrɛ jati hakilitigi ye diɲɛ na, o tigi ka sɔn fatɔya ma fɔlɔ ka sɔrɔ ka kɛ hakilitigi ye, 19- bari diɲɛ nin hakilitigiya ye fatɔya ye Ala ɲakɔrɔ. A fɔra Ala ka kuma na ko: «A be hakilitigiw minɛ u ka cekuya la.» 20- A fɔra tugu ko: «Matigi b'a lɔn ko hakilitigiw ka miiriya ye fufafu le ye.» 21O la, mɔgɔ si kan'a yɛrɛ boɲa adamadenw ka koo la, bari koo bɛɛ y'aw ta ye. 22Pɔli, Apolɔsi, ni Piyɛri,b walima diɲɛko wo, ka to nii na, walima ka sa, fɛɛn minw be diɲɛ na yan bii, walima fɛɛn min be na sini wo, olu bɛɛ y'aw ta ye. 23Nga aw ye Krista ta ye ani Krista fana ye Ala ta ye.


Zan 12 AKKDC08 - *Hɔrɔnya ɲanagwɛ tun tora tile wɔɔrɔ, - Bible Search\n1*Hɔrɔnya ɲanagwɛ tun tora tile wɔɔrɔ, Yezu tagara Betani, Lazari ka dugu la a tun ye Lazari min sanin kunun. 2O yɔrɔ la, u ye dumuni labɛn Yezu ye. Marita le tun be dumuni dira u ma. Lazari fana tun be dumunikɛlaw cɛma. 3- Mariyamu ye daganin dɔ ta, o fanin tun be tulu kasadiman ɲanaman na, min sɔngɔ ka gwɛlɛ kosɔbɛ. A y'o bɔn Yezu seenw kan ka tila k'a kunsigi kɛ k'a seenw jɔsi, soo bɛɛ fara a kasa la. 4Zuda Isikariyɔti, n'o ye kalandenw la dɔ ye, ale min ben'a don bolo la, ale y'a fɔ ko 5mun na u ma tulu kasadiman nin feere warigwɛ deen kɛmɛ saba la, janko k'o wari di fantanw ma. 6A tun y'o kuma nin fɔ, a ma kɛ ko fantanw makari le tun b'a la dɛ, nga soon tun lo. Ale lo tun b'u ka wari mara, ni wari min dira a ma ko a k'a mara, a b'o dumu. 7Yezu y'a fɔ a ye ko: «Muso nin to ɲasuma na, a ye tulu kasadiman nin kɛ ne kan, ne suu donlon kama. 8- Aw bena to ni fantanw ye tuma bɛɛ, nga ne tena kɛ n'aw ye tuma bɛɛ.»\n9Zuwifuw caaman tun y'a mɛn ko Yezu be Betani minkɛ, u y'a daminɛ ka na yen, u tun te na Yezu dama kama, nga Lazari fana kama, a tun ye min kunun. 10O la, sarakalasebagaw y'a latigɛ ko Lazari fana ka kan ka faga. 11Bari Lazari kosɔn zuwifuw caaman bɔra olu kɔ ka la Yezu la.\nYezu be taga Zeruzalɛmu mɔgɔbaya la\n(Mat 21.1-11; Mar 11.1-11; Luka 19.28-40)\n12O dugusagwɛ, jamaba min tun nana ɲanagwɛ nin na, olu y'a mɛn ko Yezu be nana Zeruzalɛmu. 13- U ye tenfuraburuw tigɛ ka bɔ ka taga kunbɛn, u tun be pɛrɛn k'a fɔ ko: «An b'i tanu! E min be nana Matigi tɔgɔ la, Isirayɛli ka masacɛ, Ala ka barika don i la.» 14Yezu ye faliden dɔ sɔrɔ ka yɛlɛ o kan i ko a fɔra Ala ka kuma na cogo min na ko:\n15- «*Siyɔnkaw, aw kana siran,\naw ka masacɛ natɔ filɛ,\na be faliden kan.»\n16O koo nin kɛtuma na, kalandenw tun ma kɔn k'o faamu, nga Ala ye Yezu boɲa tuma min na, u hakili sɔrɔla ka jigi a la k'o kuma nunu tun sɛbɛnna ale lo koo la. O fana le kɛra a ye. 17Yezu ye Lazari kunun k'a wele ka bɔ kaburu kɔnɔ jama min ɲana, olu y'a koo fɔ mɔgɔw ye. 18Jama tun b'a kunbɛnna bari u tun y'a mɛn ko a y'o kabako kɛ. 19*Fariziɲɛw tora k'a fɔ ɲɔgɔn ye ko u tena se ka foyi ɲa tugu, ko mɔgɔ bɛɛ le be tugur'a kɔ.\nGirɛki dɔw b'a fɛ ka Yezu ye\n20Girɛki dɔw tun nana ɲanagwɛ nin seen fɛ janko u ka Ala bato. 21U tagara Filipu fɛ min be bɔ Bɛtisayida, Galile mara la, k'a fɔ a ye ko: «N tericɛ, an b'a fɛ ka Yezu ye.» 22Filipu tagar'a fɔ Andere fana ye, u fila bɛɛ jɛnna ka ta'a fɔ Yezu ye. 23Yezu y'u jaabi ko: «Mɔgɔ Dencɛ ka kan ka boɲa sɔrɔ waati min na, o le sera sisan. 24Tiɲɛ tiɲɛ na, ne b'a fɔ aw ye ko ni sumankisɛ ma toli dugukolo la, a be to a kelen, nga n'a tolila, o tuma na a be se ka kisɛ caaman kɛ. 25- Mɔgɔ min b'a fɛ k'a nii kisi, o tigi bena bɔnɔ, ni mɔgɔ min t'a nii jati diɲɛ kɔnɔ, o tigi bena nii banbali sɔrɔ. 26Ni mɔgɔ min b'a fɛ ka baara kɛ ne ye, o tigi ka tugu ne kɔ, ne be yɔrɔ min na, ne ka baarakɛlaw fana bena kɛ o yɔrɔ le la. Ni mɔgɔ min be baara kɛ ne ye, n Faa bena boɲa la o tigi kan.\n27Sisan ne nii tɔɔrɔnin lo, ne bena mun le fɔ? N Faa, k'a fɔ ko i ka ne kisi nin waati tɔɔrɔ ma wa? Nga ne nakun le y'o ye. 28N Faa, i k'i yɛrɛ tɔgɔ boɲa!» O waati yɛrɛ la, kumakan dɔ bɔra sankolo la, k'a fɔ ko: «Ne y'a boɲa, ne bena tila k'a boɲa tugu.»\n29Jama min tun be yen, olu y'a fɔ ko saan le pɛrɛnna, dɔw ko mɛlɛkɛ dɔ le kumana a fɛ. 30Yezu y'a fɔ u ye tugu ko: «Kumakan min mɛnna, o ma kɛ ne kosɔn, a kɛra aw le kosɔn. 31Diɲɛ kitiwaati sera sisan yɛrɛ, diɲɛ nin kuntigi bena gwɛn ka bila kɛnɛma. 32Ne kɔni, ni ne kɔrɔtara sanfɛ tuma min na, ne bena mɔgɔ bɛɛ sama ka na n fɛ.» 33A tun b'a yɛrɛ ka sacogo le fɔra o kuma nin na. 34- Jama y'a fɔ a ye ko: «An y'a mɛn sariya la ko Ala ka Mɔgɔ wolomanin nin bena to yen kudayi, e do b'a fɔ cogo di ko Mɔgɔ Dencɛ ka kan ka kɔrɔta sanfɛ? Jɔn le y'o Mɔgɔ Dencɛ ye?» 35Yezu y'u jaabi ko: «Yeelen b'aw cɛma yanni dɔɔni halibi. Tuma min na o yeelen b'aw cɛma, aw ka banba ka taama o yeelen nin na, janko suu kana ko ka bali aw la, bari mɔgɔ min be taama dibi la, o tigi t'a taayɔrɔ lɔn. 36Tuma min na yeelen b'aw cɛma, aw k'aw jigi la a kan, janko aw ka se ka kɛ mɔgɔ kɔnɔgwɛninw ye.» Yezu y'o kuma nunu fɔ u ye ka ban tuma min na, a bɔra u cɛma ka taga yɛrɛ dogo u la.\nZuwifuw ma la Yezu la\n37Yezu ye kabako caaman kɛ u ɲana, o bɛɛ la u ma l'a la. 38- O cogo la, kira Ezayi ye kuma min fɔ, o kɛra. A tun ko:\n«Matigi, jɔn le lara an ka fɔta la?\nMatigi y'a ka sebagaya yira jɔn na?»\n39U tun te se ka l'a la kuun min na, Ezayi y'o fɔ fana ko:\n40- «Ala y'u kɛ fiɲɛntɔw ye\njanko u kana yeli kɛ.\nA y'u kɛ hakilitanw ye\nO la, Ala ko: ‹U te nimisa ka faran u ka kojuguw la,\nne k'u kɛnɛya.› »\n41Ezayi y'o kuma fɔ bari a tun ye Yezu ka nɔɔrɔ ye, o la a kumana ale koo la. 42O bɛɛ n'a ta, kuntigi caaman lara a la, nga *Fariziɲɛw ɲasiran kosɔn u tun te sɔn k'u yɛrɛ yira, u tun be siran ko u bena u niin bɔ kalanso koo la. 43Bari u mako tun be adamaden ka boɲa la ka tɛmɛ Ala ta kan.\n44O tuma na, Yezu pɛrɛnna ko: «Ni mɔgɔ min lara ne la, o tigi ma la ne dama na, nga Ala min ye n ci, a lara ale la, 45ani mɔgɔ min ye ne ye, o tigi ye n cibaga fana ye. 46Ne nana diɲɛ na i n'a fɔ yeelen, janko mɔgɔ o mɔgɔ lara ne la, o tigi kana to dibi la. 47Ni mɔgɔ min ye ne ka kuma mɛn, n'a ma sɔn k'o bato, a ma kɛ ko ne le b'o tigi kitira, bari n ma na janko ka adamadenw kiti, nga waasa k'u kisi. 48Mɔgɔ min banna ne la ani a ma sɔn n ka kuma ma, o tigi kitibaga be yen, n ye kuma min fɔ, o le ben'a tigi kiti diɲɛ labanlon na. 49Ne ma kuma n yɛrɛ ma, nga n Faa min ye n ci ka na, ne ka kan ka kuma minw fɔ, ale lo y'o fɔ n ye. 50Ani ne b'a lɔn ko nii banbali be sɔrɔ o kuma nin barika la. O le y'a to n Faa ye koo nunu fɔ n ye cogo min na, n fana b'o fɔ ten.»


Tim 2nan 3 AKKDC08 - I hakili ka to a la ko laban tuma - Bible Search\nTim 2nan 2 Tim 2nan 4\nTim 2nan 3\nLaban waati bena gwɛlɛya\n1I hakili ka to a la ko laban tuma na, waati bena gwɛlɛya. 2Mɔgɔw bena kɛ sɔnjuguw ye, wari koo bena diya u ye kosɔbɛ, u bena kɛ yɛrɛboɲalaw ye. U bena Ala tɔgɔ cɛn, u tena mɛnni kɛ u wolobagaw fɛ, u bena kɛ ɲumanlɔnbaliw ye, u tena Ala ka koow jati. 3U bena kɛ mɔgɔ kogwɛlɛnw ye, makari tena sɔrɔ u la, u bena kɛ mɔgɔ tɔgɔcɛnbagaw ye, ni mɔgɔ farimanw, ani mɔgɔjuguw. Koɲuman tena diya u ye. 4U bena kɛ janfaciw ni dusutigiw ye. U bena kɛ mɔgɔw ye yɛrɛboɲa bena fanga sɔrɔ minw kan. Diɲɛ koo bena diya u ye ka tɛmɛ Ala kan. 5U bena u yɛrɛ kɛ Ala ɲasiranbagaw ye, nga o te sɔn tiɲɛ ma min ye see sɔrɔyɔrɔ ye. E k'i yɛrɛ kɔlɔsi o mɔgɔ sugu nunu na. 6O mɔgɔ nunu dɔw be don soow kɔnɔ, ka musow nigɛ ka olu sɔrɔ. O muso nunu kɛra hakɛ ka jɔɔnw ye, nigɛjugu b'u sama k'u bali koo sifa bɛɛ la. 7U be fɛɛn caaman kalan tuma bɛɛ, nga u te se ka tiɲɛ lɔn. 8- Zannɛsi ni Zanbɛrɛsi murutira Musa ma cogo min na, o cogo kelen la, mɔgɔ nunu be ban tiɲɛ ma. U ka miiriya ma ɲi, u jigi te Matigi kan sɔbɛ la. 9Nga u tena se ka taga ɲa. Zannɛsi ni Zanbɛrɛsi ta kɛra cogo min na, o cogo kelen na, bɛɛ bena o mɔgɔ nunu ka nalomanya ye.\nPɔli be Timote ladi tugu\n10E kɔni be ne ka kalan kala ma, ni n ka taamacogo, ani n ka koo latigɛninw, ne lara Matigi la cogo min na, i be o kala ma. Ne muɲuna, ka mɔgɔw kanu, ani n jijara cogo min na fana, 11- ka tɔɔrɔ ka sigɛn Antiyɔsi ni Ikoniyɔmu ani Lisitɔrɔ, e be o bɛɛ kala ma. O tɔɔrɔ nunu ye ne sɔrɔ, nga Matigi ye ne tila ka bɔ o bɛɛ la. 12Mɔgɔ minw bɛɛ b'a fɛ ka jɛn ni Yezu Krista ye ka kɛ Alaɲasiranbagaw ye sɔbɛ la, olu bena tɔɔrɔ sɔrɔ. 13Mɔgɔ minw ka jugu ani namaramɔgɔw, olu bena juguya ka taga ɲa. U bena mɔgɔ tɔw kɛ u be fili ani k'u yɛrɛ fili fana.\n14E kɔni kalanna koo minw na, ani ka sɔn u ma, jija k'o minɛ ka ɲa, bari i ye o koo kalan mɔgɔ min fɛ, i b'o tigi lɔn. 15Kabini i denmisɛn tuma, i ye Ala ka kuma lɔn, min be se ka hakilitigiya d'i ma, min barika la mɔgɔ b'a jigi la Yezu Krista kan ka kisi. 16Ala ka kuma bɛɛ sɛbɛnna Ala yɛrɛ ka sebagaya barika la. Nafaba b'o la ka mɔgɔw kalan n'a ye, ani ka galon ban, ani ka mɔgɔw bila siraɲuman kan, k'u tilen, 17waasa Ala ka baarakɛla ka kɛ mɔgɔdafanin ye ka se ka koɲuman sifa bɛɛ kɛ.


<< < Deteronɔmu 12 > >>\nYAWE YƐNŊƐLƐ LI LASIRI KOŊGOLO\nYɛnŋɛlɛ li gbɔgɔsaga ki yaa pye nuŋgba wa tara ti ni\n1 «Yawe Yɛnŋɛlɛ, ye tɛlɛye pe Yɛnŋɛlɛ le, li yɛn na tara nda kaan ye yeri ti pye ye woro, ŋgasegele naa kondɛgɛŋgɛlɛ ŋgele ye yaa yigi jɛŋgɛ mbaa tanri ke na, ye yinwege piliye yi ni fuun yi ni wa ti ni, koro wɛlɛ yɛɛn.\n2 «Cɛngɛlɛ ŋgele ye yaa ka ke tara ti shɔ mberi ta, ke maa ke yarisunndo ti gbogo lara nda na, wa yanwira nda ti yagara ti go na, naa wa tinndiye pe na, konaa wa tire nda fuun ti yɛn tipiire ti nɔgɔ, ye ti ni fuun ti jɔgɔ pew. 3 Ye yaa ka pe saara wɔsara ti jaanri, mbe sinndɛɛrɛ nda pè yerege na sunnu ti na ti gbɔn mberi yaari, mbe tiyagala ŋgele pe maa sunnu ke na ke sogo; yaara yanlɛrɛ nda pè tɛ mari pye yarisunndo, yeri kɔɔnlɔ kɔɔnlɔ. Ye pe mɛgɛ ki kɔ yege wɔ wa ki lara ti ni†.\n4 «Yaga kaa ki cɛngɛlɛ ke kapyere ti fɔrɔgi mbaa Yawe Yɛnŋɛlɛ, ye Yɛnŋɛlɛ li gbogo. 5 Ɛɛn fɔ, Yawe Yɛnŋɛlɛ, ye Yɛnŋɛlɛ le, li yaa ka laga ka wɔ wa ye cɛngɛlɛ ke ni fuun ke tara ti sɔgɔwɔ, mbe pye wa ki ni mbege pye li cɛnsaga; ko laga ko nuŋgba ye yaa kaa kee wa saa li gbogo. 6 Pa ye yaa kaa kee wa ye saara sogoworo ti ni, naa ye nayinmɛ saara ti ni, naa ye yaga wi ni, naa yarikanra nda ye ma lagala ye yaritara ti na ti ni, naa saara nda ye ma wɔ mbe yɔn fɔlɔ tɔn ti ni, naa ye nayinmɛ yarikanra ti ni, naa ye nɛrɛ, naa ye simbaala konaa ye sikaala pe pinambire koŋgbannda ti ni. 7 Yoro naa ye go woolo pe ni, pa ye yaa kaa ye saraga yaakara ti kaa wa Yawe Yɛnŋɛlɛ, ye Yɛnŋɛlɛ li yɛgɛ sɔgɔwɔ. Lì duwaw ye na ye kɛɛ tunndo nda ni, ye yaa kaa yɔgɔri ti ni fuun ti wogo ki na, wa ki laga ki ni fun.\n8 «We yɛn naga piin lagamɛ yɛgɛ ŋga na nala, ŋga ka ŋa ndanla ko ki fɔ wi ma pye, ye se ka saa we Fɔ wi gbogo ma, 9 katugu Yawe Yɛnŋɛlɛ, ye Yɛnŋɛlɛ li yaa tara nda kan ye yeri kɔrɔgɔ, ye fa ye wa ti ni gbɛn mbaa ye yinwege ki piin yɛyinŋge na. 10 Ɛɛn fɔ, Yawe Yɛnŋɛlɛ, ye Yɛnŋɛlɛ li yɛn na tara nda kaan ye yeri kɔrɔgɔ, ye yaa Zhuridɛn gbaan wi kɔn mbe sa cɛn wa ti ni. Li yaa ye shɔ ye juguye mbele fuun pe yɛn ma ye maga pe kɛɛ, mbe ti ye cɛn yɛyinŋge na pɔw wa tara ti ni. 11 Kona Yawe Yɛnŋɛlɛ, ye Yɛnŋɛlɛ li yaa laga ŋga wɔ mbe pye wa ki ni, ye yaa kaa paan wa yaara nda mi yɛn nari sɛnrɛ yuun ye kan ti ni. To ti yɛn ye saara sogoworo, naa ye nayinmɛ saara, naa ye yaga, naa yarikanra nda ye ma lagala ye yaritara ti na, konaa yarijɛndɛ nda fuun ye yaa wɔ saraga Yawe Yɛnŋɛlɛ li yeri mbe yɔn fɔlɔ tɔn. 12 Ye yaa kaa yɔgɔri Yawe Yɛnŋɛlɛ, ye Yɛnŋɛlɛ li yɛgɛ sɔgɔwɔ, yoro naa ye pinambiile, naa ye sumborombiile naa ye kulonambala, naa ye kulojaala konaa Levi setirige piile mbele pe yaa ka pye mbe cɛn wa ye cara ti ni pe ni, katugu poro si laga ta, tara si kan pe yeri kɔrɔgɔ paa ye yɛn†.\n13 «Ye ye yɛɛ yingiwɛ jɛn, yaga laga o laga ŋga yan, yaga kaa ye saara sogoworo ti woo wa ki na. 14 Ɛɛn fɔ, laga ŋga Yawe Yɛnŋɛlɛ, ye Yɛnŋɛlɛ li yaa wɔ wa ye cɛngɛlɛ la nuŋgba ni, yaa ye saara sogoworo ti woo wa ki laga ki ni, yaa tanri ŋgasegele ŋgele fuun mì yo ye kan ke na.\n15 «Konaa ki ni fuun, na ki ka ye ndanla sanga ŋa ni, ye mbe ya yaayoro ta gbo mberi ka wa ye cara ti ni fuun ti ni, mbe yala duwaw ŋa Yawe Yɛnŋɛlɛ, ye Yɛnŋɛlɛ li yaa tirige ye na wi ni. Lere ŋa ka pye fyɔngɔ fu konaa lere ŋa ka pye fyɔngɔ ni, pe mbe ya mbege kara ta ka paa yɛgɛ ŋga na pe ma ya na lufaa naa wolowo kara ti kaa we†. 16 Ɛɛn fɔ, ye se ka ti kasanwa pa ka, ye yaa pi wo tara paa tɔnmɔ yɛn†.\n17 «Ye kɛrɛ yarilire, naa ye duvɛn konaa ye sinmɛ pi ni, yee daga mbaa ti yaga wi nii wa ye cara ti ni, konaa ye nɛrɛ, naa ye simbaala naa ye sikaala pe pinambire koŋgbannda ti ni, naa saara nda ye ma wɔ ma yɔn fɔlɔ tɔn ti ni, naa ye nayinmɛ yarikanra ti ni konaa yarikanra nda ye ma lagala ye kɛɛ yaara ti na ti ni. 18 Ɛɛn fɔ, Yawe Yɛnŋɛlɛ li yaa laga ŋga wɔ, pa ye yaa kaa ki yaara ti kaa wa ki laga ki na li yɛgɛ sɔgɔwɔ, yoro naa ye pinambiile, naa ye sumborombiile, naa ye kulonambala, naa ye kulojaala konaa Levi setirige piile mbele pe yaa ka pye mbe cɛn wa ye cara ti ni pe ni. Ye yaa kaa yɔgɔri Yawe Yɛnŋɛlɛ, ye Yɛnŋɛlɛ li yɛgɛ sɔgɔwɔ ye kɛɛ yaara nda fuun yè ta ti kala na. 19 Yaga cɛn mbe mɔ yɛgɛ o yɛgɛ wa ye tara, ye ye yɛɛ yingiwɛ jɛn, yaga ka fɛgɛ Levi setirige piile pe na.\n20 «Na Yawe Yɛnŋɛlɛ, ye Yɛnŋɛlɛ liga ka ye tara ti gbɔgɔ sanga ŋa ni paa yɛgɛ ŋga na làa ki yɔn fɔlɔ kɔn ye yeri, na kara la ka ye yigi, ye mbe ya mbe nda fuun ti ye ndanla ta ka. 21 Yawe Yɛnŋɛlɛ, ye Yɛnŋɛlɛ li yaa ka laga ŋga wɔ mbe pye wa ye ni, na ki ka ka lali yoro mbele ni, Yawe Yɛnŋɛlɛ li yaa ka nɛrɛ naa simbaala, konaa sikaala mbele kan ye yeri, ye mbe ya mbege yaayogo ka gbo mbege ka wa laga ŋga ye yaa ka pye mbe cɛn, paa yɛgɛ ŋga na ki ye ndanla, mbe yala sɛnrɛ nda mì yo ma ye kan ti ni. 22 Ye yaa ki kara ti ka paa yɛgɛ ŋga na ye maa lufaa naa wolowo kara ti kaa we; lere ŋa wi yɛn fyɔngɔ fu, konaa lere ŋa wi yɛn fyɔngɔ ni, pe mbe ya pinlɛ mbege kara ti ka. 23 Ɛɛn fɔ, ye ye yɛɛ yingiwɛ jɛn jɛŋgɛ, yaga ka ki kasanwa pa ka, katugu pa yinwege ki yɛn wa kasanwa pi ni. Ki kala na, yaga ka kara ta ka mbe pinlɛ ti yinwege ki ni†, (ko kɔrɔ wo yɛn ti kasanwa we). 24 Yaga ka kasanwa ka fyew, ɛɛn fɔ, yoo wo tara paa tɔnmɔ yɛn. 25 Ye se ka pa ka jaŋgo yoro naa ye setirige piile mbele pe yaa ka yiri puŋgo na pe ni, ye pye fɛrɛwɛ na, katugu Yawe Yɛnŋɛlɛ li yɛn na ŋga jate sinŋge yè tanga ma yala ki ni.\n26 «Ɛɛn fɔ, ye yaayoro nda yè tɛgɛ ti yɛ Yɛnŋɛlɛ kan konaa nda ye ma wɔ mbe yɔn fɔlɔ tɔn, ye yaa kari ti ni wa laga ŋga Yawe Yɛnŋɛlɛ lì wɔ ki ni. 27 Ye saara sogoworo ti kara to naa ti kasanwa pi ni, ye yaa ti wɔ saraga wa Yawe Yɛnŋɛlɛ, ye Yɛnŋɛlɛ li saraga wɔsaga ki na. Ye saara sannda to na, ye yaa ti kasanwa po wo wa li saraga wɔsaga ki na, ɛɛn fɔ ti kara to na, ye mbe ya mbe to ka.\n28 «Kakɔnndɛgɛŋgɛlɛ ŋgele fuun mi yɛn na yuun ye kan, ye ke lɛ yaa tanri ke na; pa kona ye yaa pye fɛrɛwɛ na sanga pyew, yoro naa ye setirige piile mbele pe yaa ka yiri puŋgo na pe ni; katugu Yawe Yɛnŋɛlɛ, ye Yɛnŋɛlɛ li yɛn na ŋga jate sinŋge yè tanga ma yala ki ni.\nYaa ye yɛɛ kɔrɔsi yarisunndo ti ni\nYaga kaa Kana tara fɛnnɛ pe fɔrɔgi\n29 «Cɛngɛlɛ ŋgele ye yaa sa ke tara ti shɔ mberi ta, na Yawe Yɛnŋɛlɛ, ye Yɛnŋɛlɛ liga ka ke tɔngɔ mbe ke kɔ wa ye yɛgɛ sanga ŋa ni, na yaga ke purɔ mbe cɛn wa ke tara ti ni, 30 ye ye yɛɛ yingiwɛ jɛn jɛŋgɛ, yaga kaa ki leele pe fɔrɔgi, pe fɔrɔgɔmɔ pi pye paa pɛnɛ yɛn mbe ye yigi pe tɔngɔŋgɔlɔ. Yaga ka gbogolo pe ni pe yarisunndo ti na. Pàa pye nari gbogo yɛgɛ ŋga na mbaa ki yewe mbege jɛn, mbaa ki pyelɔmɔ nuŋgba pi piin. 31 Yaga kaa pe fɔrɔgi mbaa Yawe Yɛnŋɛlɛ, ye Yɛnŋɛlɛ li gbogo; katugu kagala ŋgele fuun ki cɛngɛlɛ kàa pye na piin na ke yarisunndo ti gbogo, ke yɛn ma tijanga Yawe Yɛnŋɛlɛ li yɛgɛ na mali mbɛn. Pe yɛrɛ la pye na pe pinambiile naa pe sumborombiile pe woo saraga na pe sori pe yarisunndo ti kan.


Zan 10 AKKDC08 - Yezu ko: «Tiɲɛ tiɲɛ na, ne b'a fɔ aw - Bible Search\nZan 9 Zan 11\n1Yezu ko: «Tiɲɛ tiɲɛ na, ne b'a fɔ aw ye ko ni mɔgɔ min ma don ni wɛɛrɛ daa ye, fɔɔ ka pan ka don ni faan wɛrɛ ye, o tigi ye soon ye, benkannikɛla lo. 2Nga min be don ni wɛɛrɛ daa ye, ale lo ye saga nunu dɛndɛbaga ye. 3Daa kɔlɔsibaga be daa yɛlɛ a ye. Sagaw be mɛnni kɛ a fɛ, minw y'a taw ye, a b'u tɔgɔw wele kelen kelen ka bɔ n'u ye kɛnɛma. 4N'a bɔra n'a ta nunu bɛɛ ye kɛnɛma ka ban, a be bila u ɲa, u be tugu a kɔ, bari u b'a kaan lɔn. 5U tena tugu mɔgɔ wɛrɛ kɔ fewu, u bena boli a ɲa yɛrɛ, bari u te ale kaan lɔn.» 6Yezu y'o talen nin la u ye. Nga, u m'a famu.\nYezu ye sagaw dɛndɛbagaɲuman ye\n7Yezu y'a fɔ tugu ko: «Tiɲɛ tiɲɛ na, ne b'a fɔ aw ye ko sagaw be don ni daa min ye wɛɛrɛ kɔnɔ, ne lo. 8Minw bɛɛ kɔnna ne ɲa, olu bɛɛ ye soonw ni benkannikɛlaw le ye. Nga sagaw ma mɛnni kɛ u fɛ. 9Ne le ye donda ye. Ni mɔgɔ min donna n'o daa ye, o tigi bena kisi. A bena don, ka bɔ, k'a ka dumuni sɔrɔ. 10Soon kɔni te na foyi kama ni soɲali ni fagali ni cɛnni tɛ. Ne nana waasa mɔgɔw ka kisi ani u ka hɛrɛ ka sabati.\n11Ne ye sagaw dɛndɛbagaɲuman ye. Sagaw dɛndɛbaga ɲanaman b'a nii di a ka sagaw kosɔn. 12Nga min b'u dɛndɛ a yɛrɛ ka nafa kosɔn n'a ta te sagaw ye, n'ale ye wara natɔ ye, a be sagaw to, ka boli. Wara be minɛni kɛ, sagaw be jɛnsɛn. 13A be boli bari wariɲinila dama lo, a mako te sagaw fagako la. 14Ne ye sagaw dɛndɛbaga ɲanaman ye. Ne be n ka sagaw lɔn, n ka sagaw fana be n lɔn. 15- O la, ne be n Faa lɔn, n Faa fana be n lɔn. Ne be n nii di n ka sagaw kosɔn. 16Saga dɔ wɛrɛw be ne fɛ minw te wɛɛrɛ nin kɔnɔ. Fɔɔ n ka na n'u ye. U bena na n kaan mɛn. U bɛɛ be kɛ kulu kelen ye, ani dɛndɛbaga kelen u kɔ. 17N Faa be n kanu, bari, ne be n nii saraka janko ka tila k'a sɔrɔ tugu. 18Mɔgɔ si te ne nii bɔ dɛ, ne yɛrɛ le b'a di. See be ne ye k'a di, see be ne ye k'a minɛ tugu. N Faa y'o le ɲini n fɛ.»\n19O kuma nunu nana ni farali ye zuwifuw cɛma tugu. 20U caaman tun b'a fɔra ko: «Jinatɔ lo, a kuun wilila, a lamɛnkun?» 21Dɔw ko: «A ka kuma nunu te jinatɔ kumaw ye han! Jina be se ka fiɲɛntɔ ɲaa yɛlɛ wa?»\nZuwifuw be ban Yezu la\n22Alabatosoba saniya ɲanagwɛ tun be kɛra Zeruzalɛmu, nɛnɛ tuma na. 23Alabatosoba donda yɔrɔ min be wele ko Solomani ka bulonda, Yezu tun be yalaya la yen. 24Zuwifuw tagar'a lamini k'a ɲininga ko: «I be waati jumɛn le kɔnɔ ka sɔrɔ ka tiɲɛ fɔ an ye? N'o y'a sɔrɔ i ye Ala ka Mɔgɔ wolomanin nin ye, a fɔ an ye ka gwɛ.» 25Yezu y'u jaabi ko: «Ne y'a fɔ aw ye ka ban, nga aw te lara ne la. O bɛɛ n'a ta, ne be kɛwali minw kɛ n Faa tɔgɔ la, o be ne ka koo yira fana. 26Aw te la ne la bari aw te n ka sagaw dɔw ye. 27Ne be n ka sagaw lɔn, u be mɛnni kɛ n fɛ, u be tugu n kɔ. 28Ne fana be nii banbali di u ma. U tena halaki abada, mɔgɔ si fana te se k'u bɔsi n na. 29N Faa min y'u di n ma, ale ka bon ni fɛɛn bɛɛ ye. Mɔgɔ te yen min be se ka fɛɛn bɔsi n Faa bolo. 30Ne ni n Faa ye kelen ye.»\n31Zuwifu nunu wilila tugu ka kabakuruw cɛ k'u b'a bon. 32O la, Yezu y'a fɔ u ye ko: «Ne ye koɲuman caaman kɛ n Faa barika la, aw y'u ye. Aw b'a fɛ ka ne bon olu jumɛn lo kama?» 33- U y'a jaabi ko: «Anw m'a fɔ ko an b'i bon koɲuman kɛnin kama, nga anw b'a fɛ k'i bon bari i ye kuma fɔbali fɔ. Ele adamadentɔ, i b'a fɔ ko i ye Ala ye!» 34- Yezu y'u jaabi ko: «Ala ko: ‹Aw ye batofɛn dɔw ye.› O ma sɛbɛn aw ka sariyasɛbɛ kɔnɔ wa? 35Ala ye min fɔ, o ye kuma yɛlɛmabali ye. A tun be kumana mɔgɔ le fɛ, n'a y'a fɔ u ye ko: ‹Aw ye ala dɔw ye.› 36Ala ye mɔgɔ min woloma k'a ci diɲɛ na, aw ko ale ma: ‹I ye kuma fɔbali fɔ.› Bari ne y'a fɔ ko ne ye Ala Deen ye. 37N'o y'a sɔrɔ ni ne te n Faa ka kɛwaliw kɛ, aw kana la ne la. 38Nga ne b'o kɛra, o bɛɛ n'a ta, aw te lara ne la. Ayiwa, n be baara minw kɛra, aw ye la olu la, janko aw ka se k'a lɔn ko n Faa be ni ne ye, ko ne be ni n Faa ye.» 39O la, u tun b'a fɛ k'a minɛ tugu nga a sera k'a yɛrɛ bɔsi u bolo. 40- Zan tun ye mɔgɔ batizeli daminɛ Zurudɛn baji kɔ yɔrɔ min na, Yezu segira ka taga to o yɔrɔ la. 41Mɔgɔ caaman tagar'a fɛ. U tun be to k'a fɔ ko: «Zan kɔni ma kabakow kɛ, nga a ye min bɛɛ fɔ cɛɛ nin ka koo la, a bɛɛ kɛra tiɲɛ ye.» 42Mɔgɔ caaman y'u jigi la Yezu kan o yɔrɔ la.


ɔkutɔburukalo 06, 2019\nAn na mɔgɔ si t’a fɛ ko kojugu ye a sɔrɔ. Nka siɲaga caman na kojugu bɛ an sɔrɔ, tuma dɔ a bɛ kɛ kojuguba ye wala kojugu fitini, a ka kɛ min o min ye, a bɛ cɛnni kɛ an ta ɲanamanya ra. A man di mɔgɔ si ye k’a ye ko kojugu ye a sɔrɔ, ko gbɛlɛn wala ka mina ko juguya ni a ta so mɔgɔw ra.